qundao/data-zh-poetry huggingface dataset:
修竹
作者：万燝
朝代：明
体裁：七言绝句

琅玕千亩拂云齐，日影参差乱渭溪。但恐玉箫风过弄，夜来惊散凤凰栖。
冬夜同舒子愚同年姜敬叔友人步月高桥
作者：万燝
朝代：明
体裁：古风

爱月步高桥，霁色如秋半。石上霜痕明，湖中水影乱。飞鸿照字连，爝火争光散。莹彻曙徐亭，寒泓浸孔泮。通宵不夜天，四壁无尘汉。冬景此难逢，同君长行玩。放歌莫言归，对酌觞休算。酒兴动诗脾，清吟弄柔翰。
归云亭
作者：万燝
朝代：明
体裁：五言绝句

著屐寻芳胜，山花袭客衣。閒亭方小憩，老衲带云归。
登黄鹤楼
作者：万燝
朝代：明
体裁：五言绝句

我欲乘黄鹤，飘然物外游。槛前怀古泪，且为祢衡收。
雄观江声
作者：万璇
朝代：明
体裁：七言律诗

杨柳阴阴水拍城，危亭雄峙压沧瀛。九江澎湃流来势，万马奔腾梦里声。雪派怒涛惊昼梦，风喧清籁鼓狂鲸。朝宗毕竟归东海，留取馀清可濯缨。
秋兴
作者：万白
朝代：明

北郭垂杨日夜凋，清秋登望旅魂消。半生江海同浮梗，何处林泉可弃瓢。奔走风尘双鬓改，羁栖戎马一身遥。数奇李广萧条久，短服辕门独射雕。
赠播州田宣慰
作者：万白
朝代：明

先朝才杰济时艰，使节分符镇百蛮。鸾诰锦云浮玉篆，龙媒香帕覆雕鞍。中流一柱当霄汉，南土诸蕃拱将坛。伫颂边城勋业盛，凌烟图像与人看。
壬子除夕二首
作者：万盛
朝代：明

古云老去多贪得，谁识今吾亦故吾。愿学进修如卫武，敢图多积等陶朱。不忧不惧心常泰，无韬无骄乐自馀。正气也终还造化，肯将清泪滴屠苏。解甲归来日已西，只宜酣睡学希夷。诗书有癖时舒卷，花鸟多情任品题。守岁不嫌良夜永，入春应喜寿星齐。儿孙欢饮醺匕醉，笑看山童戏画鸡。
壬子除夕二首·其一
作者：万盛
朝代：明

古云老去多贪得，谁识今吾亦故吾。愿学进修如卫武，敢图多积等陶朱。不忧不惧心常泰，无韬无骄乐自馀。正气也终还造化，肯将清泪滴屠苏。
壬子除夕二首·其二
作者：万盛
朝代：明

解甲归来日已西，只宜酣睡学希夷。诗书有癖时舒卷，花鸟多情任品题。守岁不嫌良夜永，入春应喜寿星齐。儿孙欢饮醺匕醉，笑看山童戏画鸡。
宏治癸丑岁初会饮，止有八翁，次年第二会予邀方伯李公入社，共成九老。喜而有作，时年七十有一
作者：万盛
朝代：明

里仁坊里集群贤，文采风流似乐天。社里衣冠推我老，尊前诗酒让谁先。当时已定八翁会，今日重开九老筵。景仰香山旧人物，千年盛事欲同传。
村舍杂咏三首
作者：万盛
朝代：明

纳纳乾坤万事慵，竹床蒲枕草堂东。镜中身世看蓬鬓，溪上云山付短筇。帘捲燕飞梅雨过，画长人静绿阴重。虞琴更结平生好，时复开弦对晚风。雨后来寻谷口庄，绿阴无数覆池塘。问花已隔三春月，斗草平分地一方。竹里弹棋怜局静，石旁呼酒觉樽凉。晚烟欲动牛羊下，三五人家共夕阳。我与荒村似有缘，扁舟系缆未须还。漫因落叶三秋雨，得伴黄花十日闲。华屋何妨夸北里，吾庐亦自见南山。诗情正在从容处，高卷疏帘一解颜。
村舍杂咏三首·其一
作者：万盛
朝代：明

纳纳乾坤万事慵，竹床蒲枕草堂东。镜中身世看蓬鬓，溪上云山付短筇。帘捲燕飞梅雨过，画长人静绿阴重。虞琴更结平生好，时复开弦对晚风。
村舍杂咏三首·其三
作者：万盛
朝代：明

我与荒村似有缘，扁舟系缆未须还。漫因落叶三秋雨，得伴黄花十日闲。华屋何妨夸北里，吾庐亦自见南山。诗情正在从容处，高卷疏帘一解颜。
村舍杂咏三首·其二
作者：万盛
朝代：明

雨后来寻谷口庄，绿阴无数覆池塘。问花已隔三春月，斗草平分地一方。竹里弹棋怜局静，石旁呼酒觉樽凉。晚烟欲动牛羊下，三五人家共夕阳。
致仕辞朝
作者：万盛
朝代：明

衰老从前久不支，空矜际遇托明时。每忧职事心堪折，深藉言官拯力疲。行止乾坤皆自在，荣枯天地亦何私。怀恩欲报应无日，恋阙沉吟有所思。
戒子诗
作者：万禧
朝代：明
体裁：七言绝句

不得鱼鲜收网归，何须惆怅立斜晖。来朝网得鱼成篓，换酒无劳典旧衣。
杂咏
作者：万纶
朝代：明
体裁：七言律诗

谢却红尘二十年，归来林下兴悠然。小桥流水通云谷，老屋青山绕石田。野杖斜穿花径雨，钓蓑轻带柳溪烟。谁言光景西山薄，自有金丹可斡旋。
书冈山
作者：万节
朝代：明
体裁：古风

高斋适幽旷，穆然对前山。谁云陶彭泽，读书在其间。往哲迹已迈，今人心尚闲。落叶满衡门，取琴为我弹。兴到时独往，孤云相与还。
渔村夕照
作者：万节
朝代：明
体裁：六言诗

独桨村西渔艇，重门树底人家。夕照平芜远近，小桥流水横斜。
乌江
作者：万虞恺
朝代：明
体裁：五言绝句

入关事已定，岂在割鸿沟。霸业一朝尽，乌江万古流。
山中晓行
作者：万虞恺
朝代：明
体裁：五言律诗

揽衣中夜起，秣马早鸣鞭。残月不照地，明星犹在天。出门频问晓，历涧暗闻泉。翳翳东林外，山云杂陇烟。
武夷秋泛
作者：万虞恺
朝代：明
体裁：七言律诗

何处名山惬胜游，武夷烟景足相留。金鸡报罢千岩晓，铁笛吹残九曲秋。神女插花云拂镜，仙翁倚棹壑悬舟。紫阳晚照澄潭净，欲向沧浪理钓钩。
九日蒲圻张魏二省丈见邀
作者：万衣
朝代：明
体裁：七言律诗

年年客里逢佳节，今日登高复异乡。二妙恰逢天上侣，孤台宛在水中央。白衣似为幽人至，黄菊能如故国香。别后出关秋正杪，年华旅思共凄凉。
草堂联
作者：万衣
朝代：明
体裁：联

心悬魏阙三千里；身在匡庐第一峰。
元夕后宿应岙山庄
作者：万表
朝代：明
体裁：五言律诗

几宵灯下醉，暂向陇头醒。隔岁梅犹白，经春竹更青。就云移石榻，迎日启山扃。入郭非吾好，尘劳鬓易星。
初夏自姑苏返棹过嘉禾宿万寿山作
作者：万表
朝代：明
体裁：五言律诗

游兴随缘变，归帆信晚风。树阴沈水碧，霞彩散波红。落日城初背，前村寺忽逢。吾心忘厌悦，莫讶屡西东。
夏日饮许员外山亭即景
作者：万表
朝代：明
体裁：五言律诗

一亭梧竹里，迥出市尘间。石径缘萝入，江峰对座閒。海云朝屡变，山鸟暮双还。别去衡茅下，思君懒闭关。
夜宿毗陵闻挽舟声有感
作者：万表
朝代：明
体裁：七言绝句

岁漕万舰涉关河，险阻身亲劳虑多。今日毗陵成病卧，不堪夜听挽舟歌。
宿应岙山楼
作者：万表
朝代：明
体裁：五言律诗

窈窕苍霞里，登楼爱隐居。水声孤枕近，山色四窗虚。林静朝看鹿，心閒夜对书。独将耽寂意，觉与世情疏。
山中酬唐太史见访
作者：万表
朝代：明

山斋寂寞腊初深，披衲朝朝闻梵音。我已出家惟带发，君来连榻与同心。天涯避地因多病，幻迹随缘即故林。明月满庭残雪在，那堪孤棹返山阴。
新正十日自善卷还吴兴山中遇雨作
作者：万表
朝代：明
体裁：七言律诗

夜宿玉潭逢客醉，晓经川岭共僧行。深村未雨四山暝，樵径无人一鸟鸣。节近元宵思故里，心随流水急归程。亦知闻道希形役，沾湿那堪又暮征。
江南曲
作者：万表
朝代：明
体裁：古风

客从潮阳来，夜泊秦淮口。乡语人不知，儿童闻拍手。钱塘八月时，潮来高百尺。三五弄潮儿，戏舟若梭织。络纬夜夜吟，吟时惊妾心。征衣犹未寄，只恐晓寒侵。君比天边月，妾比江中水。愿月上钟山，照江清彻底。
清道观感怀
作者：万表
朝代：明
体裁：七言律诗

绿树阴阴石磴遥，碧岑丹宇倚青霄。廿年不到归何晚，一月初晴雨复飘。薜荔云深窥洞府，竹松风度讶仙韶。客怀幽胜偏多感，不尽江声伴寂寥。
燕子矶作
作者：万表
朝代：明
体裁：七言律诗

燕子矶前风满台，倦飞高鸟识归来。波漂云影江心渡，帆带山光寺外回。病足倩扶将弱息，衰颜难驻付金罍。乡关日暮犹堪指，北极恩深首重回。
病中西溪山中漫述
作者：万表
朝代：明
体裁：七言律诗

岂如陶令荒三径，几见云封满薜萝。抱病却嫌辞禄晚，入山犹厌识僧多。蝉声两树经年谢，心绪千端奈老何。安得尽排人世事，白云流水和樵歌。
重宴杨水部容閒阁
作者：万表
朝代：明
体裁：五言律诗

凉暄虽异序，烟月共斯楼。又觉一年谢，空怜两度游。行云仍驻曲，密柳更移舟。留客何须醉，忘情但狎鸥。
闵黎吟三首（有引）
作者：万表
朝代：明

地何产楠与速，吾何畜豕与犊。豕犊盈盘吏反嗔，楠速穷年束不足。但愿黄金满粤南，宁使黎田不盈粟。粤南金多吏不索，黎田粟少人未哭。刻箭为约安得销，岁岁生当剥吾肉。负戈因拚一命偿，嗟嗟黎人谁尔牧？皇章惠尔非尔毒。虎兕来，犹可奔，狼师一来人无存。大征纵杀玉石焚，昔人雕剿只一村。雕剿功成赏不厚，大征荫子还荫孙。杀一不辜尚勿为，何况万骨多冤魂。愿君爵赏毋苟贪，但以三槐植尔门。凿而饮，耕而食，抚黎何事来相逼？瘠牛可耕岂不惜，姜水那堪吞满臆。遥明灯火忽惊疑，一望旌旗我心恻。群黎草木岂有知，贪吏朘削无休息。攻掠犯顺谁所为，抚黎毒黎还毒国。南征稍喜平崖公，歼扫惟悲不为德。
闵黎吟三首（有引）·其一
作者：万表
朝代：明

地何产楠与速，吾何畜豕与犊。豕犊盈盘吏反嗔，楠速穷年束不足。但愿黄金满粤南，宁使黎田不盈粟。粤南金多吏不索，黎田粟少人未哭。刻箭为约安得销，岁岁生当剥吾肉。负戈因拚一命偿，嗟嗟黎人谁尔牧？皇章惠尔非尔毒。
闵黎吟三首（有引）·其三
作者：万表
朝代：明

凿而饮，耕而食，抚黎何事来相逼？瘠牛可耕岂不惜，姜水那堪吞满臆。遥明灯火忽惊疑，一望旌旗我心恻。群黎草木岂有知，贪吏朘削无休息。攻掠犯顺谁所为，抚黎毒黎还毒国。南征稍喜平崖公，歼扫惟悲不为德。
闵黎吟三首（有引）·其二
作者：万表
朝代：明

虎兕来，犹可奔，狼师一来人无存。大征纵杀玉石焚，昔人雕剿只一村。雕剿功成赏不厚，大征荫子还荫孙。杀一不辜尚勿为，何况万骨多冤魂。愿君爵赏毋苟贪，但以三槐植尔门。
除夕宴邻宅
作者：万表
朝代：明
体裁：五言律诗

弱冠辞乡早，并州久滞身。乍归翻作客，欲别更相亲。腊向宵分尽，春随晓霁新。寒暄君莫问，千里尚为邻。
题补陀·其一
作者：万表
朝代：明
体裁：五言律诗

挂席凌漰湃，长风两鬓骚。俄然见宫殿，出没在波涛。龙女呈珠贝，如来现玉毫。直将超世界，讵独解天韬。
题补陀·其二
作者：万表
朝代：明
体裁：五言律诗

不为名山住，将因法喜探。波声撼佛座，松色暗经函。天女咸悲仰，童真亦屡参。舍家犹畜发，长此事瞿昙。
雨夜泊虎丘
作者：万象春
朝代：明

倚棹增惆怅，登临信有缘。钟深山寺雨，缆系柳条烟。野火明还灭，渔歌断复连。无能著双屐，兴落虎溪边。
东省率班军入卫赐宴
作者：万邦孚
朝代：明
体裁：七言绝句

百万貔貅卫帝京，御厨分馔晓星明。春深内苑黄莺啭，疑是云中箫管声。
括苍道中
作者：万邦孚
朝代：明
体裁：五言律诗

山绕疑无路，溪回别有天。四围开峻壁，百道涌飞泉。鼓楫临青翰，乘樯破白烟。更看回首处，雀室几相连。
春日过西皋别业
作者：万邦孚
朝代：明
体裁：五言律诗

卜筑依阡陌，柴扉傍水城。幽兼山翡翠，色借树从横。日出僧初饭，林开燕出楹。呼童寻笋蕨，佐酒看春耕。
东岭朝霞
作者：万霁
朝代：明
体裁：五言律诗

朝霞横远岫，抚景但清晨。绮散千门晓，阳嘘百里春。金鸡鸣处灿，彩凤蹴时新。起视琴堂政，蒲鞭学牧民。
市桥双月
作者：万霁
朝代：明
体裁：五言律诗

沧江澄素月，只此市桥边。自信无多水，谁云别有天。仰看光不灭，俯视景俱圆。因忆当年事，伤哉李谪仙。
白沙渔火
作者：万霁
朝代：明
体裁：五言律诗

江城烟霭暮，渔火出汀州。雨外明还灭，沙边去复留。近疑残照起，远讶断萤流。谁道沧浪叟，微名不用求。
西山晚照
作者：万霁
朝代：明
体裁：五言律诗

数里西山路，千家夕照村。霞光回树杪，山影倒云根。吏散空庭舍，人归附郭门。地偏民俗古，鸡犬任黄昏。
鉴寺僧钟
作者：万霁
朝代：明
体裁：五言律诗

古寺钟声起，晨昏自翠微。曙催红日上，暝卷白云归。香飒随风入，萧条带雨飞。祇缘缨组系，不得此皈依。
马山岚气
作者：万霁
朝代：明
体裁：五言律诗

吾爱马山好，苍苍县郭西。气凝千嶂碧，岚拥万峰齐。仰视晴空并，回看飞鸟低。自惭膺刍牧，未许遂幽栖。
黉宫万云
作者：万霁
朝代：明
体裁：五言律诗

何处万里云，黉宫泮水纹。青边鹏展翅，红处凤超群。出岫长为雨，从龙每致君。瑞时当此日，稽首诵羲文。
龙洞仙泉
作者：万霁
朝代：明
体裁：五言律诗

岩高山拥翠，洞杳石通泉。恬淡无今古，清幽有岁年。飞空珠散壁，映地练铺天。何必分沟壑，终当赴大川。
衣带中诗
作者：三娘
朝代：明

生罹乱世怨芳姿，横惹风波累及姑。百计思量惟一死，全姑又得见吾夫。
岁暮述怀
作者：下洪勋
朝代：明
体裁：五言律诗

户外尘非隔，庭前草不除。技方惭画虎，赋已就枯鱼。灯影随风荡，钟声带雨疏。半生无别嗜，惟读父遗书。
千龄社集诗
作者：丘上仪
朝代：明
体裁：七言律诗

孤村冒雨垫纶巾，一棹冲寒破水沦。自是素心堪共侣，好将末俗使还淳。藏身曾学姚平仲，招隐谁呼祁孔宾。良会讵应誇竞病，举杯且尽瓮头春。
仙鹤岩
作者：丘云霄
朝代：明
体裁：五言绝句

仙人控鹤去，鹤亦不归来。留得云间影，千年化石苔。
缺题
作者：丘云霄
朝代：明

轻云疏雨一时来，忽见荷花并？开。睡起南薰情思懒，梦深遥过楚王台。
缺题
作者：丘云霄
朝代：明
体裁：七言绝句

轻云疏雨一时来，忽见荷花并�开。睡起南薰情思懒，梦深遥过楚王台。
缺题
作者：丘云霄
朝代：明

轻云疏雨一时来，忽见荷花并𦷾开。睡起南薰情思懒，梦深遥过楚王台。
清平驿·其一
作者：丘元武
朝代：明
体裁：七言律诗

三家茅屋一孤城，甬道曾闻百战经。零落青燐飞火聚，寂寥丹壁宿䲭鸣。门前屠狗欢新市，阁外松楸识老兵。为问当年谁改作，于今邮舍出双旌。
清平驿·其二
作者：丘元武
朝代：明
体裁：七言律诗

雕墙高筑是谁家，拥护山城遍赤霞。故部石台春度曲，新营板屋夜吹笳。空传虎拜离宫柳，不记龙巡上苑花。十载南人凭吊歇，书生簪笔夕阳斜。
九日游少林寺
作者：丘兆麟
朝代：明
体裁：五言律诗

登高逢此日，此日恰逢山。未向嵩咨胜，先从佛祷閒。菊宜名士眼，松配老僧颜。秋中劳人易，危巅竟已攀。
泇河
作者：丘兆麟
朝代：明
体裁：古风

四月泇河滨，运艘千百㰕。我舟衔尾来，偶与同起止。八闸闭九月，一旬得百里。前途闸更繁，闭者转难启。转漕四十斛，至仅一石尔。庶土勤输将，咽喉实在此。一夫若当关，万夫不足恃。意外事未然，平陂亦物理。君相共策筹，庶乎消不轨。
悼长孺集句四首
作者：丘刘
朝代：明

江流曲似九回肠，愁思非春亦自伤。明月不知人世变，夜来依旧下西厢。莺声不散柳含烟，寒食家家送纸钱。心折此时无一寸，杏花零落寺门前。磬声初尽漏声长，添得离人两鬓霜。阶下青苔与红叶，九原何处不心伤。窗残夜月人何在，一见清明一改容。坠叶飘花难再复，生离死别恨无穷。
悼长孺集句四首·其一
作者：丘刘
朝代：明

江流曲似九回肠，愁思非春亦自伤。明月不知人世变，夜来依旧下西厢。
悼长孺集句四首·其三
作者：丘刘
朝代：明

磬声初尽漏声长，添得离人两鬓霜。阶下青苔与红叶，九原何处不心伤。
悼长孺集句四首·其二
作者：丘刘
朝代：明

莺声不散柳含烟，寒食家家送纸钱。心折此时无一寸，杏花零落寺门前。
悼长孺集句四首·其四
作者：丘刘
朝代：明

窗残夜月人何在，一见清明一改容。坠叶飘花难再复，生离死别恨无穷。
追怀亡兄金吾延伯歌姬散尽有感集句
作者：丘刘
朝代：明

残花怅望近人开，南国佳人去不回。回首可怜歌舞地，年年春色为谁来。湿云如梦雨如尘，自有春愁正断魂。人面不知何处在，空留莺语到黄昏。千山万水玉人遥，人事音书谩寂寥。惆怅一年春又去，更无消息到今朝。谁家玉笛暗飞声，总是乡关离别情。妾梦不离江上水，夜来还到洛阳城。
追怀亡兄金吾延伯歌姬散尽有感集句·其一
作者：丘刘
朝代：明

残花怅望近人开，南国佳人去不回。回首可怜歌舞地，年年春色为谁来。
追怀亡兄金吾延伯歌姬散尽有感集句·其三
作者：丘刘
朝代：明

千山万水玉人遥，人事音书谩寂寥。惆怅一年春又去，更无消息到今朝。
追怀亡兄金吾延伯歌姬散尽有感集句·其二
作者：丘刘
朝代：明

湿云如梦雨如尘，自有春愁正断魂。人面不知何处在，空留莺语到黄昏。
追怀亡兄金吾延伯歌姬散尽有感集句·其四
作者：丘刘
朝代：明

谁家玉笛暗飞声，总是乡关离别情。妾梦不离江上水，夜来还到洛阳城。
与唐惟勤索纸
作者：丘吉
朝代：明

鱼网无功补蔡侯，蜀江不洗薛涛愁。教儿昨日翻诗稿，书破芭蕉数幅秋。
仕女
作者：丘吉
朝代：明

丝抽霜藕织仙衣，立近芭蕉怨落晖。踏破绿苔罗袜冷，宫前昨夜有霜飞。
初度日
作者：丘吉
朝代：明
体裁：七言绝句

去岁山城酒一尊，今年无恙醉柴门。不知有限生辰酒，合得田家几瓦盆。
吕山花圃池亭
作者：丘吉
朝代：明
体裁：七言律诗

锦绣堆中著幔亭，香兰芝草杂春情。黄鹏庭产吹笙沚，金鲫池塘洗砚腥。绿蚁不空银凿落，雕阑长护玉娉婷。何人为倩誇娥力，移得东湖小洞庭。
和姑苏刘工部昌无题三首
作者：丘吉
朝代：明

落花空怨五更风，江水无情日自东。只解诗中嘲阿软，宁知花里活秦宫。进来荔子枝犹绿，洗去胭脂井尚红。多少风流多少恨，玉笙吹断月明中。辘轳绠断玉瓶沉，双鲤无书碧海深。别梦吹残吴苑笛，愁肠敲断汉宫砧。病来眉淡波斯黛，老去屏闲孔雀金。不及浮云能自在，朝飞暮散却无心。《玉树》歌残谱不存，春泉空泻洗头盆。绛桃成子花无色，银烛烧心泪有痕。南国青春欺客鬓，东风芳草怨王孙。风流已逐红尘化，空有琵琶寄断魂。
和姑苏刘工部昌无题三首·其一
作者：丘吉
朝代：明

落花空怨五更风，江水无情日自东。只解诗中嘲阿软，宁知花里活秦宫。进来荔子枝犹绿，洗去胭脂井尚红。多少风流多少恨，玉笙吹断月明中。
和姑苏刘工部昌无题三首·其二
作者：丘吉
朝代：明

辘轳绠断玉瓶沉，双鲤无书碧海深。别梦吹残吴苑笛，愁肠敲断汉宫砧。病来眉淡波斯黛，老去屏闲孔雀金。不及浮云能自在，朝飞暮散却无心。
和姑苏刘工部昌无题（三首）
作者：丘吉
朝代：明

《玉树》歌残谱不存，春泉空泻洗头盆。绛桃成子花无色，银烛烧心泪有痕。南国青春欺客鬓，东风芳草怨王孙。风流已逐红尘化，空有琵琶寄断魂。
因天如寄声沈启南
作者：丘吉
朝代：明

日望江云卧草庐，烟波无处觅双鱼。高僧相见能传语，不写银笺小字书。
寄馆天宁寺二首
作者：丘吉
朝代：明

宝树林中避世情，琴囊长挂白云层。蒲团学得枯禅坐，合作东轩长老称。茶炉吹断鬓丝烟，借得禅林看鹤眠。不道秋风何处起，一堆黄叶寺门前。
寄馆天宁寺（二首）
作者：丘吉
朝代：明

宝树林中避世情，琴囊长挂白云层。蒲团学得枯禅坐，合作东轩长老称。
寄馆天宁寺（二首）
作者：丘吉
朝代：明

茶炉吹断鬓丝烟，借得禅林看鹤眠。不道秋风何处起，一堆黄叶寺门前。
折杨柳
作者：丘吉
朝代：明
体裁：乐府曲辞

牵马绾青丝，上马折杨柳。愿作马尾蝇，远近随郎走。
春夜二首
作者：丘吉
朝代：明

银瓶浇茗漱春酲，倚遍雕阑睡未成。灯火谁家庭院里，樱桃花下尚吹笙。香尽铜炉火不增，一床寒被卧春冰。不知明月将人梦，去落红楼第几层。
春夜（二首）
作者：丘吉
朝代：明

银瓶浇茗漱春酲，倚遍雕阑睡未成。灯火谁家庭院里，樱桃花下尚吹笙。
春夜（二首）
作者：丘吉
朝代：明

香尽铜炉火不增，一床寒被卧春冰。不知明月将人梦，去落红楼第几层。
杨梅
作者：丘吉
朝代：明
体裁：七言律诗

杨梅独出吴兴异，龙井名高味不同。馋客几尝山雨湿，佳人一笑玉盘空。羞看月下樱桃色，不数钗头荔子红。更拟明年同采摘，要将华发待熏风。
游雾山寺和冠莱公韵（集本不载）
作者：丘吉
朝代：明

风引钟声落大溪，行厨酒尽夕阳低。斗杓斜坠阑干北，涧道横分略彴西。云杂天花银叶舞，门排行树宝幢齐。普香世界青山绕，一路烟霞送马蹄。
画山水二首·其一
作者：丘吉
朝代：明
体裁：七言绝句

翠滴松梢雨乍收，山光半为白云留。江边可惜无人住，閒却蘋花一岸秋。
画山水二首·其二
作者：丘吉
朝代：明
体裁：七言绝句

树树秋风响涧阿，夕阳收处暮霞多。何人艇子苕溪上，唱得吴侬子夜歌。
秋日偶成
作者：丘吉
朝代：明

江城开近白鸥沙，帘幕风凉秋满家。昨日邻姬新压酒，小槽一夜落莲花。
采莲曲
作者：丘吉
朝代：明

细语呼人远不闻，水光摇荡石榴裙。一身肌骨无多重，欲入荷花化彩云。
题吹弹歌舞图
作者：丘夫人
朝代：明

谁家有女颜如玉，手持几竿昆崙竹。镂金编云一片形，含商弄羽千般曲。一声迟，晓起丹山彩凤啼。一声疾，夜半孤舟嫠妇泣。一声喜，秦楼仙侣同飞起。一声悲，异时忠臣乞食归。十分妙趣真无比，良工写入霜缣里。时人莫道是无声，仙声不入凡人耳。中虚外实木一片，抱向佳人怀里见。玎玎珰珰几点声，细细粗粗四条线。一声清，半夜天高万籁鸣。一声浊，八月秋风落群木。一声苦，昭君马上啼红雨。一声欢，妃子宫中洗禄山。风流画史龙眠老，笔端写出心机巧。劝君莫道是无声，有声不似无声好。
题吹弹歌舞图·其一
作者：丘夫人
朝代：明

谁家有女颜如玉，手持几竿昆崙竹。镂金编云一片形，含商弄羽千般曲。一声迟，晓起丹山彩凤啼。一声疾，夜半孤舟嫠妇泣。一声喜，秦楼仙侣同飞起。一声悲，异时忠臣乞食归。十分妙趣真无比，良工写入霜缣里。时人莫道是无声，仙声不入凡人耳。
题吹弹歌舞图·其二
作者：丘夫人
朝代：明

中虚外实木一片，抱向佳人怀里见。玎玎珰珰几点声，细细粗粗四条线。一声清，半夜天高万籁鸣。一声浊，八月秋风落群木。一声苦，昭君马上啼红雨。一声欢，妃子宫中洗禄山。风流画史龙眠老，笔端写出心机巧。劝君莫道是无声，有声不似无声好。
晚宿流和梦中得燕市一联不解所指续成之
作者：丘履嘉
朝代：明
体裁：七言律诗

少小雄心慕远征，由来几欲请长缨。灭吴应著沉碑绩，谕蜀堪传作檄名。燕市旧分官柳嫩，塞垣新寄陇梅清。亦知羌笛多凄断，遮莫临风弄数声。
南塔禅钟
作者：丘弘
朝代：明
体裁：七言律诗

古塔崚嶒俯碧流，梵钟隐隐出林幽。一声撞破禅房绿，几杵敲残枫叶秋。长送夕阳归渡口，每催晓月落城头。有时惊觉纱窗梦，清韵还疑五凤楼。
崎滩客棹
作者：丘弘
朝代：明
体裁：七言律诗

崎滩石溅浪花浮，画鼓频挝送旅舟。一叶布帆飞似驶，半篙春水滑如油。橹声咿哑惊鸥鹭，客宿光芒犯斗牛。曾羡登仙看李郭，只今若个接风流。
摺水春涛
作者：丘弘
朝代：明
体裁：七言律诗

江头草绿日初晴，涨起春涛两岸平。浪势拍空翻雪白，湍声入耳作雷鸣。鱼龙变化九天阔，舟楫飞扬一叶轻。谁识当年川上叹，无穷道体自流行。
浮桥利涉
作者：丘弘
朝代：明
体裁：七言律诗

排艇为梁属铁绳，望中一带半江横。岸南岸北不呼渡，人去人来如履平。秦政漫誇鞭石力，郑侨空负济舆名。几回踏月归来晚，似跨长虹到玉京。
琴冈霁色
作者：丘弘
朝代：明
体裁：七言律诗

琴冈云敛雨初收，景物清嘉拟十洲。山色晴分春色好，花光红映日光浮。傍林楼阁明如画，荫水松篁翠欲流。几度捲帘閒望处，无边诗兴豁吟眸。
石潭秋月
作者：丘弘
朝代：明
体裁：七言律诗

碧潭渺渺浩无涯，天汉云收月上时。万里乾坤开宝镜，一川波浪浸琉璃。珠帘似捲水晶殿，仙桂浑飘太液池。坐到更深风露冷，数声惊鹊起高枝。
袍岭朝云
作者：丘弘
朝代：明
体裁：七言律诗

袍山崒嵂俯清漪，晓起轻云拂翠微。远逐晴风来海屿，几随残月到书帏。广寒巳作梯仙路，霄汉行看捧月飞。莫道无心常出岫，傅岩霖雨望霏霏。
西安牧笛
作者：丘弘
朝代：明
体裁：七言律诗

古塞西安近水涯，数声牧笛兴偏赊。垄头吹处鸦初乱，牛背横时日欲斜。黄鹤悽音悲过客，武夷清弄彻仙家。吟馀独倚书楼听，落尽江梅一树花。
赖溪渔歌
作者：丘弘
朝代：明
体裁：七言律诗

溪水沄沄远接空，渔歌互答乱流中。一声款乃秋波绿，几曲悠扬夕照红。响彻云霄惊落雁，调高杨柳拂回风。翻嫌渭叟浑多事，却卜熊罴号太公。
赖溪渔歌
作者：丘弘
朝代：明
体裁：七言律诗

溪水沄沄远接空，渔歌互答兴无穷。一声款乃秋波绿，几曲斜阳夕照红。响彻水云惊落雁，调高杨柳拂西风。何时得遇姬周猎，化作飞熊入梦中。
长坝乐耕
作者：丘弘
朝代：明
体裁：七言律诗

万事谁能不挂胸，寻求真乐莫如农。一犁春雨秧初绿，数亩秋云麦正浓。击壤同时歌作息，负暄无事坐从容。世人莫漫轻耕叟，曾说南阳有卧龙。
寄妻韩氏诗三首
作者：丘敦
朝代：明

十年夫妻五年离，况是来归未有期。岂乏朱楼不堪倚，天涯芳草正萋萋。相如若是薄情人，那得椒房买赋金。故剑尚求人岂弃，文君莫动白头吟。谁教尔我别离多，仰彼苍苍可奈何。浊酒一杯愁未解，唾壶击碎不成歌。
寄妻韩氏诗三首·其一
作者：丘敦
朝代：明

十年夫妻五年离，况是来归未有期。岂乏朱楼不堪倚，天涯芳草正萋萋。
寄妻韩氏诗三首·其三
作者：丘敦
朝代：明

谁教尔我别离多，仰彼苍苍可奈何。浊酒一杯愁未解，唾壶击碎不成歌。
寄妻韩氏诗三首·其二
作者：丘敦
朝代：明

相如若是薄情人，那得椒房买赋金。故剑尚求人岂弃，文君莫动白头吟。
登清凉石有感
作者：丘梁
朝代：明

君不见，清凉山前一灵石，一片方方大如席。云是文殊说法座，千古流传夸胜迹。我生闻说自孩提，将信还疑难考索。寄慕兹山四十春，苦为浮名缚冠帻。迩束嫡宦游汾阳，行旌北指台山冈。跻攀万仞不惮险，清秋天爽披清凉。石旁拭目辩真伪，恐感禅家虚诞累。殷勤立石遍招呼，仆夫累为堪容萃。始信空中色相真，石能幻化通灵神。石灵愈信文殊道，道神常显空中身。空中身，灵山塔，我问灵山山不答。异石中藏玄妙机，识破玄机输老衲。老衲前知石灵性，坐石谈经神鬼听；经余晓月诸山静，神光绕石天花馨。
丁卯过采石吊李白
作者：丘浚
朝代：明

采石江头，黄土一抔。东有蛾眉亭，西有谪仙楼。谪仙仙去不复返，惟有江水日夜流。人生一世几何久，不如眼前一杯酒。饥来文字不堪餐，死后虚名竟何有。请君看此李谪仙，掀揭宇宙声轰然。长安市上眠不足，长来采石江头眠。百世光阴一大梦，衾天枕地无人共。宁知浩浩长江流，不是糟丘春酒瓮。此翁自是太白精，星月自合相随行。当时落水非失脚，直驾长鲸归紫清。至人虽死神不灭，终古长庚伴明月。
不如归去
作者：丘浚
朝代：明

不如归去，中华不是胡居处。江淮赤气亘天明，居庸是汝来时路。不如归去。
不如归去
作者：丘浚
朝代：明
体裁：古风

不如归去，他乡不是羁栖处。休教久客滞天涯，归兮记取来时路，不如归去。
两后过访友人山居
作者：丘浚
朝代：明

竹杖穿云过，柴扉冒雨开。好山如洗出，幽鸟似呼来。感旧哀丝结，开怀醉玉颓。人生欢会切，欲去重迟回。
严子陵图
作者：丘浚
朝代：明

长笑刘歆头，不及严陵足。厥角稽首势若崩，况敢横足加帝腹。严先生，何壮哉，钓台岂但高云台。清风辽邈一万古，落日颓波挽不回。
中秋有感
作者：丘浚
朝代：明
体裁：五言绝句

客里逢秋景，思乡倍怆神。依然今夜月，不见去年人。
为林学士题十二红画
作者：丘浚
朝代：明

丹杏香边翠竹中，幽禽两两立东风。不知毛羽红多少，却得人呼十二红。
九日有怀
作者：丘浚
朝代：明

寂寞重阳节，篱边菊未开。倚门空怅望，不见白衣来。
九日次友韵
作者：丘浚
朝代：明

重阳无酒堪惆怅，况是东篱未有花。草木变衰人感物，关河迢递客思家。秋容不断天无际，晚景无多日易斜。白发故人今我在，相逢不用惜年华。
书房四幅为新河许生作
作者：丘浚
朝代：明

镇日掩书窗，心閒万境忘。汲泉烹苦茗，添火试沉香。琴韵清宵远，诗声白昼长。青编长在手，倦倚竹方床。一室清如洗，翛然绝俗嚣。字临春景蚓，画辨午时猫。烟净芸香细，风微竹汗消。还期太乙老，藜杖烛清宵。
书房四幅为新河许生作·其一
作者：丘浚
朝代：明

镇日掩书窗，心閒万境忘。汲泉烹苦茗，添火试沉香。琴韵清宵远，诗声白昼长。青编长在手，倦倚竹方床。
书房四幅为新河许生作·其二
作者：丘浚
朝代：明

一室清如洗，翛然绝俗嚣。字临春景蚓，画辨午时猫。烟净芸香细，风微竹汗消。还期太乙老，藜杖烛清宵。
书所见
作者：丘浚
朝代：明
体裁：七言绝句

锦衣公子气翩翩，老去心情尚少年。笑折海棠呼酒饮，醉来犹自戴花眠。
云山清趣图为欧阳道人作
作者：丘浚
朝代：明

山矗矗，云漫漫，云容山色微茫间。一天淡月秋空静，满地落花春雨寒。道人爱此有清趣，穿云结屋依山住。一缕茶烟午梦馀，两腋清风欲飞去。欲飞不飞无限情，拂弦时作太古声。惊猿吐月泪潜堕，老鹤知更相和鸣。夜深万境俱岑寂，兀然虚室生寒白。回头人世隔红尘，云山惨淡无颜色。
五指参天少时曾作琼台八景郡侯程公巳刻之梓今不复存惟记其首一章谩录于此
作者：丘浚
朝代：明

五峰如指翠相连，撑起炎州半壁天。夜盥银河摘星斗，朝探碧落弄云烟。雨馀玉笋空中现，月出明珠掌上悬。岂是巨灵伸一臂，遥从海外数中原。
人日有怀
作者：丘浚
朝代：明

七日逢人好，三年作客赊。塞云晴度雁，城日晓翻鸦。雪化经冬水，梅开隔岁花。欲归归未得，惆怅惜年华。
余于学士庄中构堂名以瞻玉取欧阳子语也四壁绘图
作者：丘浚
朝代：明
体裁：七言律诗

玉堂春昼寂无哗，咫尺天宫是帝家。金屋琼楼天上景，琪林珠树禁中花。閒挥麟笔书青史，细染龙香草白麻。岭海几人曾到此，他年回首渺天涯。
偶成
作者：丘浚
朝代：明

往事今如此，前途巳可知。但求身健在，屡遇岁丰期。自分为人拙，谁来问我痴。朝回高枕卧，梦见孝文时。
兀坐有感
作者：丘浚
朝代：明

兀坐一室中，荡荡天地宽。坐看百世上，宛在瞬息间。开眼无间隔，身如生羽翰。顿然忽有悟，不觉喟然叹。女织为我衣，男耕为我食。岂但我一身，全家赖资给。我身乃大蠹，何以报天德。
分得都门晓日送彭阁老归省
作者：丘浚
朝代：明

承恩归省出蓬莱，晓日都门祖席开。三尺阳乌离海上，九苞威凤下天来。霞光流彩明宫锦，云气浮香注玉杯。此际道傍谁不羡，几人亲在位三台。
刘草窗挽章
作者：丘浚
朝代：明

刘均癖于诗，老大意转豪。举目一世空，振衣千仞高。左顾少陵杜，右盻彭泽陶。琐琐儿女语，呫嗫徒嗷嗷。仰天肆大嚼，对客挥长毫。剂量古与今，针砂诗与骚。一一中膏肓，竖子焉能逃。惜哉抱所见，白首竟莫遭。巳矣勿复道，落日悲风号。
初读书中秘与脩天下志书柬陈宣之
作者：丘浚
朝代：明

五凤楼头百八钟，万鸦飞动晓天红。玉绳影转瑶阶日，金薤香生紫阁风。夺锦文章清禁里，登瀛人物玉堂中。回看人世仙凡隔，弱水浮埃迥不同。峥嵘杰阁殿东头，圣代储才礼数优。四库有书资检阅，九关无禁任观游。日华暖映三珠树，云气晴浮五凤楼。海上仙山真浪语，玉堂深处即瀛洲。
初读书中秘与脩天下志书柬陈宣之·其一
作者：丘浚
朝代：明

五凤楼头百八钟，万鸦飞动晓天红。玉绳影转瑶阶日，金薤香生紫阁风。夺锦文章清禁里，登瀛人物玉堂中。回看人世仙凡隔，弱水浮埃迥不同。
初读书中秘与脩天下志书柬陈宣之·其二
作者：丘浚
朝代：明

峥嵘杰阁殿东头，圣代储才礼数优。四库有书资检阅，九关无禁任观游。日华暖映三珠树，云气晴浮五凤楼。海上仙山真浪语，玉堂深处即瀛洲。
初过梅关
作者：丘浚
朝代：明
体裁：七言绝句

当年未过梅关上，但说梅关总是梅。今日过关堪一笑，满山荆棘野花开。
剡溪图
作者：丘浚
朝代：明

谁人写此沧州趣，邈出高人隐居处。千叠坡仙心上山，半壑丁公梦中树。江天漠漠云悠悠，一尘不到境更幽。阿谁青天白日里，却驾山阴乘兴舟。舟从天际来，人倚窗前立。心急恨到迟，兴尽愁归亟。人生百岁须臾间，交游心事千万端。不如意事十八九，朋簪会合良独难。所以豪杰士，神交反千古。未见恒相思，既见愁遽去。幸此太平世，有此数日闲。拿舟时相访，罄我平生欢。心交苦不多，好会亦云罕。如何未相见，中道俄然反。晋人虚浮固可嗤，王戴交谊薄可知。须知朋友五伦一，请看此图歌此诗。
医士挽章
作者：丘浚
朝代：明

业精岐扁更能文，不出门庭自远闻。常笑宋清书药券，每非徐孺谒邦君。窗前生意馀春草，江上愁心结暮云。他日生刍何处奠，松间碑碣竹间坟。
南京给事中童志昂和李商隐无题诗韵南京诸公多和之意盖有寓间出命予属和予村学究也不能外题以为诗姑咏史以复之
作者：丘浚
朝代：明

大雅无人继古风，周家辙迹一朝东。越裳白雉音尘绝，庸蜀金牛道路通。乌首百年终不白，宫烟三月尚馀红。淳风死去无回日，天下纷纷类转蓬。莫向鸿沟觅旧踪，一场春梦五更钟。也知赐醢缘情薄，岂是分羹爱味浓。万里使槎来苜蓿，半空仙掌出芙蓉。濛濛黄雾连天起，不见秦关百二重。一自铜仙入洛来，天开草昧几云雷。千年晋水飞龙起，午后周宫控鹤回。山下玉环啼粉面，岭南金镜忆良才。绣袍华帽开金统，真信人间有劫灰。纷纷国步苦艰难，污简千年往事残。夹马营中香气散，黄龙堆上冻翎乾。金源运去雠方复，起辇魂惊骨巳寒。日月齐肩终古见，照天光彩万方看。
南京给事中童志昂和李商隐无题诗韵南京诸公多和之意盖有寓间出命予属和予村学究也不能外题以为诗姑咏史以复之·其一
作者：丘浚
朝代：明

大雅无人继古风，周家辙迹一朝东。越裳白雉音尘绝，庸蜀金牛道路通。乌首百年终不白，宫烟三月尚馀红。淳风死去无回日，天下纷纷类转蓬。
南京给事中童志昂和李商隐无题诗韵南京诸公多和之意盖有寓间出命予属和予村学究也不能外题以为诗姑咏史以复之·其三
作者：丘浚
朝代：明

一自铜仙入洛来，天开草昧几云雷。千年晋水飞龙起，午后周宫控鹤回。山下玉环啼粉面，岭南金镜忆良才。绣袍华帽开金统，真信人间有劫灰。
南京给事中童志昂和李商隐无题诗韵南京诸公多和之意盖有寓间出命予属和予村学究也不能外题以为诗姑咏史以复之·其二
作者：丘浚
朝代：明

莫向鸿沟觅旧踪，一场春梦五更钟。也知赐醢缘情薄，岂是分羹爱味浓。万里使槎来苜蓿，半空仙掌出芙蓉。濛濛黄雾连天起，不见秦关百二重。
南京给事中童志昂和李商隐无题诗韵南京诸公多和之意盖有寓间出命予属和予村学究也不能外题以为诗姑咏史以复之·其四
作者：丘浚
朝代：明

纷纷国步苦艰难，污简千年往事残。夹马营中香气散，黄龙堆上冻翎乾。金源运去雠方复，起辇魂惊骨巳寒。日月齐肩终古见，照天光彩万方看。
南行途中见北人
作者：丘浚
朝代：明

旅食京华数十春，饱谙霜雪惯风尘。南来忽见幽燕客，还似当年遇越人。
卜算子·秋思
作者：丘浚
朝代：明

云散岭头光，叶落山形瘦。目断遥空雁不来，正是悲秋候。雨点水痕圆，风蹙波文皱。顾影徘徊落小池，顿觉人非旧。
即景
作者：丘浚
朝代：明

天通屋漏生白，日映纱窗透明。扫地焚香坐处，湛然心地清平。
厢房前有一桧树夏热甚向晚散堂闭门倚之而坐颇有林间之趣
作者：丘浚
朝代：明

午睡醒来无事，斜阳转过松阴。倚树科头箕踞，宛然身在山林。
古意
作者：丘浚
朝代：明

千金买宝刀，百金买角觿。宝刀头有环，角觿能解丝。慇勤寄远人，用以慰所思。所思不见察，幽独甘自怡。客从天上来，赠我云锦章。五色光夺目，上有双鸾翔。秘之不自用，箧笥谨什藏。幸然遇良工，为我裁衣裳。结以紫霞绶，佩以鸣玉珰。服之朝九重，文采何赫煌。盛服今所尚，令德古所藏。珍重鸊鹈诗，三复不敢忘。逝川无回流，落日不再午。人生百岁间，役役徒自苦。朝为树上花，暮作花下土。去住无常势，奄忽成今古。反袂问苍天，天乎奈何许。
古意
作者：丘浚
朝代：明

帘幕沉沉窣地垂，重门十二掩斜晖。慇勤更把残机理，待剪征夫寄远衣。独守空闺不自怜，怜郎岁晚尚防边。秋来莫作还家梦，妾貌于今异少年。
古意·其一
作者：丘浚
朝代：明

千金买宝刀，百金买角觿。宝刀头有环，角觿能解丝。慇勤寄远人，用以慰所思。所思不见察，幽独甘自怡。
古意·其一
作者：丘浚
朝代：明

帘幕沉沉窣地垂，重门十二掩斜晖。慇勤更把残机理，待剪征夫寄远衣。
古意·其三
作者：丘浚
朝代：明

逝川无回流，落日不再午。人生百岁间，役役徒自苦。朝为树上花，暮作花下土。去住无常势，奄忽成今古。反袂问苍天，天乎奈何许。
古意·其二
作者：丘浚
朝代：明

客从天上来，赠我云锦章。五色光夺目，上有双鸾翔。秘之不自用，箧笥谨什藏。幸然遇良工，为我裁衣裳。结以紫霞绶，佩以鸣玉珰。服之朝九重，文采何赫煌。盛服今所尚，令德古所藏。珍重鸊鹈诗，三复不敢忘。
古意·其二
作者：丘浚
朝代：明

独守空闺不自怜，怜郎岁晚尚防边。秋来莫作还家梦，妾貌于今异少年。
听琴为柯状元乃尊作
作者：丘浚
朝代：明

幽人事佳遁，开轩对阳明。兴来拂瑶轸，畅我平生情。心中有真趣，指下无繁声。上弦叶风薰，下弦谐凤鸣。坐觉胸襟开，尘滓顿以清。纷纷浊世中，入耳皆琶筝。何当谢尘务，枕流阶下听。
和李太白韵寄题金陵
作者：丘浚
朝代：明

昔年曾作凤台游，万里长江入望流。龙虎峙形长拂阙，金银厌气谩成丘。眼空八表人间世，兴寄三山海上洲。却笑古人多事在，烟波云月起閒愁。
和李子搆都门春日韵
作者：丘浚
朝代：明

碧桃花底共鸣珂，云淡风柔气候和。辇路雨馀生嫩草，官河冰泮动微波。近天楼阁逢春早，向日园林得暖多。我有新词三百阕，兴来呼酒对君歌。宝马雕鞍白玉珂，花云淡荡柳风和。梵宫密密关金刹，海子深深湛碧波。郊外踏青游客醉，水边脩褉丽人多。谁怜寂寞杨雄宅，门巷无人自啸歌。
和李子搆都门春日韵·其一
作者：丘浚
朝代：明

碧桃花底共鸣珂，云淡风柔气候和。辇路雨馀生嫩草，官河冰泮动微波。近天楼阁逢春早，向日园林得暖多。我有新词三百阕，兴来呼酒对君歌。
和李子搆都门春日韵·其二
作者：丘浚
朝代：明
体裁：七言律诗

宝马雕鞍白玉珂，花云淡荡柳风和。梵宫密密关金刹，海子深深湛碧波。郊外踏青游客醉，水边脩禊丽人多。谁怜寂寞杨雄宅，门巷无人自啸歌。
和李子搆都门春日韵·其二
作者：丘浚
朝代：明

宝马雕鞍白玉珂，花云淡荡柳风和。梵宫密密关金刹，海子深深湛碧波。郊外踏青游客醉，水边脩褉丽人多。谁怜寂寞杨雄宅，门巷无人自啸歌。
和杨维新学士先子除夜高咏诗韵
作者：丘浚
朝代：明

閒中日月静中过，孤竹清风柳下和。文解送穷聊自剧，诗成泣鬼不须傩。头颅种种遽如许，世态悠悠能几何。不朽只消贤子在，寻常名利孰为多。
和童志昂给事自蜀督军还贬寿昌令留别韵
作者：丘浚
朝代：明

才捧纶音出禁闱，潢池赤子遽来归。安边自谓无遗策，平地谁知有伏机。送客江亭休赠策，逢僧野寺谩留衣。从来六月鹍鹏息，不久乘风又奋飞。
咏史
作者：丘浚
朝代：明

万人丛里击龙车，说道民愚却不愚。天下简编焚毁尽，圮桥依旧有遗书。
咏荔枝
作者：丘浚
朝代：明

世间珍果更无加，玉雪肌肤罩绛纱。一种天然好滋味，可怜生处是天涯。
咏菊
作者：丘浚
朝代：明

浅红淡白间深黄，簇簇新妆阵阵香。无限枝头好颜色，可怜开不为重阳。
哭唐珊
作者：丘浚
朝代：明

洗耳沿途听捷音，捷音未到讣先临。苗生南亩初成秀，云出西郊未作霖。天上遽传宣李诏，世间空有铸颜金。青年妙质归冥漠，负我平生望汝心。
哭童大章庶子
作者：丘浚
朝代：明

万里归来不见君，老怀拍塞向谁论。素车白马违心约，黑树青林感梦魂。契谊半生情最厚，相思几度泪潜吞。死生一盏论交酒，忍痛来浇宿草根。
四友图为安成刘进士秩之父作
作者：丘浚
朝代：明

三友松竹梅，其间一友我。万物于人同一理，意契神交无不可。君不见明月在天光在尊，李白对影成三人。又不见书酒琴棋集古录，醉翁与之合成六。古人将身混物中，游心太古窥鸿濛。此翁妙得古人意，白首山林无物累。每将富贵等浮云，却与幽贞结深契。左挹大夫袂，右拍君子肩，罗浮美人相后先。翁居其间吟且啸，一笑相看同岁寒。市道岂所论，金石未为坚。耐久且莫逆，忘形更忘年。
多景楼
作者：丘浚
朝代：明

多景楼前景致多，倚阑吟眺奈愁何。浮云京国生春暝，落日乡关起暮波。浩荡乾坤心共远，蹉跎岁月鬓空皤。醉来击碎玉如意，仰面看天发浩歌。
夜到山庄
作者：丘浚
朝代：明

草径直穿园，溪流曲绕田。村春应谷响，炊米散林烟。雨过池添水，云开树露颠。主翁闻犬吠，迎客出门前。
夜坐和曲江感遇诗韵四首
作者：丘浚
朝代：明

空斋坐幽独，夜气澹以清。冥心古圣贤，悠哉怡我情。天机一何深，神理亦巳精。云胡契其妙，勉旃惟思诚。凤凰翔千仞，枳棘安足顾。一朝览德辉，栖止梧桐树。飞鸣恒自由，罗网岂能惧。三灵为我俦，百乌莫予恶。笑彼冥飞鸿，犹为弋人慕。南极有名相，风度邈难得。鸱枭群刺天，孤凤戢其翼。韶石佳山水，因之增秀色。班班青史间，流誉靡终极。庄诵感遇诗，临风三叹息。深源无浅流，高树无卑枝。人生天地间，奋发须有为。不见东注波，逝者恒如斯。心中苟自尽，意外非所知。嗟尔亡羊者，纷纷多路岐。
夜坐和曲江感遇诗韵四首·其一
作者：丘浚
朝代：明

空斋坐幽独，夜气澹以清。冥心古圣贤，悠哉怡我情。天机一何深，神理亦巳精。云胡契其妙，勉旃惟思诚。
夜坐和曲江感遇诗韵四首·其三
作者：丘浚
朝代：明

南极有名相，风度邈难得。鸱枭群刺天，孤凤戢其翼。韶石佳山水，因之增秀色。班班青史间，流誉靡终极。庄诵感遇诗，临风三叹息。
夜坐和曲江感遇诗韵四首·其二
作者：丘浚
朝代：明

凤凰翔千仞，枳棘安足顾。一朝览德辉，栖止梧桐树。飞鸣恒自由，罗网岂能惧。三灵为我俦，百乌莫予恶。笑彼冥飞鸿，犹为弋人慕。
夜坐和曲江感遇诗韵四首·其四
作者：丘浚
朝代：明

深源无浅流，高树无卑枝。人生天地间，奋发须有为。不见东注波，逝者恒如斯。心中苟自尽，意外非所知。嗟尔亡羊者，纷纷多路岐。
夜宿江馆
作者：丘浚
朝代：明

潮生海岸两崖倾，落月江枫映火明。桥透白波流水远，屋连红树带霜清。迢迢漏尽寒更晓，片片云收夜雨晴。遥望楚天江渺渺，茭蒲尽处落鸿轻。
夜泊近渔舟有感
作者：丘浚
朝代：明

渔舟何处泊，浅水荻花边。风月全家乐，江湖到处田。烹鱼邀贾客，乞火与邻船。自笑谋生拙，临渊却尔怜。
夜行郊外
作者：丘浚
朝代：明
体裁：五言绝句

四际星垂野，微霄与地连。恍疑天尽处，近隔树林边。
客中夜雨
作者：丘浚
朝代：明

旅馆秋风夜雨声，思家愁路忆神京。寒蛩亦似知人意，相伴哀吟直到明。
客中对月
作者：丘浚
朝代：明

万里思归客，伤心对月华。愿凭今夜影，回照故园花。
客有谈及家林者偶成
作者：丘浚
朝代：明

八月秋高露气凉，悲时感物倍思乡。白头倦值文渊阁，清梦频归学士庄。椰壳脂凝将减水，榔胎子出正分房。尚方珍馔经尝遍，却忆家林野味长。
客有谈龙太初沙诗者或谓其有体无用因足成之
作者：丘浚
朝代：明

茫茫黄出塞，漠漠白铺汀。鸟去风平篆，潮回日射星。筑堤连相府，度碛到龙庭。闻道西河里，漂流不暂停。
客窗三景次友人韵 其一 黄昏
作者：丘浚
朝代：明

明月欲上未上，乌鸦东飞西飞。物类皆知所憩，何事游人未归。
客窗三景次友人韵 其三 五更
作者：丘浚
朝代：明

楼上更传五点，邻家鸡叫三声。正是销魂时候，倚床坐待天明。
客窗三景次友人韵 其二 半夜
作者：丘浚
朝代：明

漏滴铜壶恰半，月到天心正圆。人在子规声处，几回欲眠不眠。
客窗三景次友人韵·黄昏
作者：丘浚
朝代：明

明月欲上未上，乌鸦东飞西飞。物类皆知所憩，何事游人未归。漏滴铜壶恰半，月到天心正圆。人在子规声处，几回欲眠不眠。楼上更传五点，邻家鸡叫三声。正是销魂时候，倚床坐待天明。
宣和遗墨
作者：丘浚
朝代：明
体裁：古风

雪暗纥干山，冻雀飞不去。何似南飞乌，月明犹绕树。
寄张练师
作者：丘浚
朝代：明

辞家学道入青冥，晓汲清泉昼斸苓。衣染春云同鹤色，剑涵秋水带龙腥。吟成白雪风生席，歌彻青天月在庭。几度缄书寄仙侣，蓬莱空阔隔沧溟。
寄所知
作者：丘浚
朝代：明

晋人风度楚人骚，不为悲秋叹二毛。席地梦回云气湿，仰天歌罢月轮高。凤兮览德翔千仞，鹤也扬声出九皋。有约蓬莱清浅处，碧桃花底听云璈。
寄题南华寺大鉴禅师
作者：丘浚
朝代：明

佛法来东旦，禅宗肇岭南。一溪香气水，万缕藕丝衫。结子花开五，先人枣示三。心灯受弘忍，梵派演瞿昙。山髻青螺耸，波心碧玉涵。众流归大海，孤月印寒潭。蔼蔼花云煖，瀼瀼法露甘。未回烟水棹，空费葛藤谈。奏乐皇冈石，读书张相岩。也知祖堂近，无暇一登参。
寄题虎丘可中庭
作者：丘浚
朝代：明

玉宇澄清宝界平，一庭寒影恰相应。柱头千载归来鹤，石上三生过去僧。蟾窟依然光满满，虎丘空有气腾腾。生公说法神听处，此日来游记我曾。
寄题金山寺
作者：丘浚
朝代：明

岷江万里下，梵刹半空开。吴树风吹断，淮山水荡回。潮声杂钟磬，波影动楼台。千载张公子，题诗会雨来。
寄题钓台
作者：丘浚
朝代：明

祚终四百巳无汉，滩历千年尚姓严。终古祠堂钓台侧，水光山色拥高檐。
对师句
作者：丘浚
朝代：明
体裁：联

细雨肩头湿；青云足下生。
对显者句
作者：丘浚
朝代：明
体裁：联

谁谓犬能欺得虎；焉知鱼不化为龙。
对酒行
作者：丘浚
朝代：明

我有方寸地，中涵万古天。几回欲施布，地步狭且偏。起来行摩挲，天地万物如我何。天地苦不宽，万物苦不多。沧海沿荡荡，而岂蠡能测。碌碌伯伦辈，何止容数百。欲作郝隆晒，却恐金乌敛。彩阳光败欲作仁裕洗，却恐天吴震慑波涛起。韬锋晦迹且随时，磊磊落落徒尔为。不如放出别肠三百丈，停蓄丹田为酒池。瓮头饮醉瓮底卧，开口笑歌拍手和。倒囊倾出千黄金，铸取仙人刘白堕。
小景
作者：丘浚
朝代：明

川光涵远空，山色淡平野。危楼夕霭间，高树凉云下。久客厌尘纷，羡杀舟游者。
小景
作者：丘浚
朝代：明

行过山边又水边，眼中非树即寒泉。囊琴谩道樵青抱，流水高山不在弦。
山居晚宿
作者：丘浚
朝代：明
体裁：五言绝句

地僻夜沈沈，愁云结暝阴。隔林灯火起，照见并栖禽。
岁丙申六月伏中雨中待朝偶成
作者：丘浚
朝代：明

二十年前入禁闱，朝朝侍立看朝仪。头颅种种疑非我，世道悠悠责付谁。人到衰年情顿减，天将阴雨骨先知。可怜岁月閒中过，年少功名异所期。
岁己亥正月十日大祀郊奉旨分献中镇
作者：丘浚
朝代：明

圣皇秩祀莅郊坛，分献今年得霍山。奠璧礼行金阙下，燔柴烟起彩云间。清风飒飒随神至，瑞雪飘飘拥驾还。明日庆成应赐宴，奉天殿上侍龙颜。
岁庚午来自金台寓新河有金陵即事之作明年复至因观高槎轩诗不意暗与之合有如剽窃然初实不知也用广其意为杂咏二首云
作者：丘浚
朝代：明

云中双阙俯秦淮，天外三山对凤台。二水合流趋派去，六峰飞翠过江来。金陵王气千年盛，钟阜晴云五色开。愧我才非班马匹，可能无赋奏蓬莱。父老依稀说六朝，当时伯气巳全销。新亭别泪何须堕，古井妖魂不可招。爪步客帆朝带雨，长干僧艇晚随潮。行人不用誇天堑，南北舆图总属尧。
岁庚午来自金台寓新河有金陵即事之作明年复至因观高槎轩诗不意暗与之合有如剽窃然初实不知也用广其意为杂咏二首云·其二
作者：丘浚
朝代：明

父老依稀说六朝，当时伯气巳全销。新亭别泪何须堕，古井妖魂不可招。爪步客帆朝带雨，长干僧艇晚随潮。行人不用誇天堑，南北舆图总属尧。
岳王坟
作者：丘浚
朝代：明

我闻岳王之坟西湖上，至今树枝尚南向。草木犹知表荩臣，君王乃尔崇奸相。青衣行酒谁家亲，十年血战为谁人。忠勋翻见遭杀戮，□儿未必能亡秦。呜呼臣飞死，臣浚喜，臣浚无言世忠靡。桧书夜报四太子，臣构再拜从此始。
庐山瀑布
作者：丘浚
朝代：明

何处飞泉好，庐山自昔闻。悬空一水立，蓦地两山分。直泻崖前月，平沾树杪云。源头如可到，乘兴访匡君。
座中有搊筝者作白翎雀曲因话及元事口占此诗
作者：丘浚
朝代：明

胡运消沉汉道兴，毡车宵遁土城平。兴隆无复残笙谱，劈正谁知旧斧名。起辇谷前驼马迹，居庸关外子规声。不堪亡国音犹在，促数繁弦叫白翎。
弘治初元春二月十五日皇上躬耕耤田臣浚叨在九卿之列预行九推礼感而有作
作者：丘浚
朝代：明
体裁：古风

我本农家子，世业在犁锄。生来好诗礼，舍农去为儒。笔墨其耒耜，经籍乃菑畲。脱迹田舍中，致身承明庐。日食太仓米，八珍颁天厨。不知稼穑艰，岂解耕耨劬。云何七十年，乃尔复其初。
彭泽图
作者：丘浚
朝代：明

几年作县山城里，只缘五斗官仓米。终朝汨没簿书间，矮屋抬头头不起。可堪时事日巳非，赋归岂为乡里儿。候门童子望我久，奋飞不得嫌舟迟。
征妇
作者：丘浚
朝代：明

君身上船去，妾目送帆飞。江空人去远，犹自立残晖。
得过且过
作者：丘浚
朝代：明

得过且过，多福何如少遭祸。纥干山头冻羽干，真信凤凰不如我。得过且过。
思归偶书
作者：丘浚
朝代：明

欧公思颖终归颖，老我怀乡不得归。剩水残山傒我久，老妻稚子竟谁依。在阴独鹤鸣无和，向晚栖禽倦尚飞。手植故园松与竹，绿阴盈亩碧成围。
悼亡
作者：丘浚
朝代：明

芙蓉肌骨绿云鬟，伤别伤春更万端。去日渐多来日少，别时容易见时难。春蚕到死丝方尽，沧海扬尘泪始乾。无可奈何花落去，五更风雨五更寒。一别音容两渺茫，不堪端坐细思量。云收雨散知何处，燕语莺啼亦可伤。谁爱风流高格调，我怜贞白重寒芳。愁来欲奏相思曲，只恐猿闻也断肠。
悼亡·其一
作者：丘浚
朝代：明

芙蓉肌骨绿云鬟，伤别伤春更万端。去日渐多来日少，别时容易见时难。春蚕到死丝方尽，沧海扬尘泪始乾。无可奈何花落去，五更风雨五更寒。
悼亡·其二
作者：丘浚
朝代：明

一别音容两渺茫，不堪端坐细思量。云收雨散知何处，燕语莺啼亦可伤。谁爱风流高格调，我怜贞白重寒芳。愁来欲奏相思曲，只恐猿闻也断肠。
感兴二首
作者：丘浚
朝代：明

人生会有老，老至不自知。壮心恒未已，外貌忽巳移。青青巾中发，俄然成素丝。灼灼镜中颜，忽觉如枯梨。盛年不可恃，行乐须及时。有酒且痛饮，不醉将奚为。天际多刚风，沧溟隔弱水。相思不可极，之子在万里。万里各一天，恍惚在我前。区区倘见察，敢不输中悁。
感兴二首·其一
作者：丘浚
朝代：明

人生会有老，老至不自知。壮心恒未已，外貌忽巳移。青青巾中发，俄然成素丝。灼灼镜中颜，忽觉如枯梨。盛年不可恃，行乐须及时。有酒且痛饮，不醉将奚为。
感兴二首·其二
作者：丘浚
朝代：明

天际多刚风，沧溟隔弱水。相思不可极，之子在万里。万里各一天，恍惚在我前。区区倘见察，敢不输中悁。
感旧偶书
作者：丘浚
朝代：明

忆昔欢游处，青林蓊翠茅。竹皮消旧粉，榔腹解新苞。沙暖鸡乾浴，泥稀燕湿巢。故人谁复在，梦里或神交。
拟古
作者：丘浚
朝代：明

江南秋风至，草木变焜黄。淅淅吹妾衣，使妾增悲凉。悲凉知为谁，良人在沙场。暮听边马嘶，朝看边雁翔。饥餐风中糜，渴饮雪下浆。羊角冲地起，沙砾争飞扬。回首望故乡，长天但茫茫。岂无肥与甘，亦有衣与裳。妾心空恻恻，路远莫寄将。北望长太息，涕泪如雨霶。几欲往从之，河广无舟梁。仰天吁上帝，矢心期不忘。但愿南风竞，吹君来妾旁。客集高堂上，众味罗珍羞。觥筹互交错，乐矣忘其忧。清醑饮桑落，妙声发吴讴。宝凫喷清烟，芬芳袭轻裘。肥脓正厌饮，文锦何温柔。独念良人苦，远戍阴山头。黄茅连白沙，风雪寒飕飕。冻雀飞不起，依树鸣啁啾。马毛缩如猬，髀肉胝生周。羔裘煖如烘，潼酪清如油。君身千万艰，妾心千万愁。梦寐或见之，道路阻且脩。愿言早成功，诸将各封侯。良人章章来，红日照九州。依依重依依，不忍生别离。别离巳可悲，况值秋风时。柳衰不堪折，情苦不堪说。愿妾为小星，君身化明月。明月贴天飞，小星恒相随。月出星随出，月归星亦归。莫学秋□妻，相逢不相识。生者固可惭，死者亦何益。白日日巳晚，行人日巳远。秋风又重来，行人犹未返。飕飕朔风寒，行人衣应单。世无杞梁妻，千载徒悲酸。
拟古·其一
作者：丘浚
朝代：明

江南秋风至，草木变焜黄。淅淅吹妾衣，使妾增悲凉。悲凉知为谁，良人在沙场。暮听边马嘶，朝看边雁翔。饥餐风中糜，渴饮雪下浆。羊角冲地起，沙砾争飞扬。回首望故乡，长天但茫茫。岂无肥与甘，亦有衣与裳。妾心空恻恻，路远莫寄将。北望长太息，涕泪如雨霶。几欲往从之，河广无舟梁。仰天吁上帝，矢心期不忘。但愿南风竞，吹君来妾旁。
拟古·其三
作者：丘浚
朝代：明

依依重依依，不忍生别离。别离巳可悲，况值秋风时。柳衰不堪折，情苦不堪说。愿妾为小星，君身化明月。明月贴天飞，小星恒相随。月出星随出，月归星亦归。莫学秋□妻，相逢不相识。生者固可惭，死者亦何益。
拟古·其二
作者：丘浚
朝代：明

客集高堂上，众味罗珍羞。觥筹互交错，乐矣忘其忧。清醑饮桑落，妙声发吴讴。宝凫喷清烟，芬芳袭轻裘。肥脓正厌饮，文锦何温柔。独念良人苦，远戍阴山头。黄茅连白沙，风雪寒飕飕。冻雀飞不起，依树鸣啁啾。马毛缩如猬，髀肉胝生周。羔裘煖如烘，潼酪清如油。君身千万艰，妾心千万愁。梦寐或见之，道路阻且脩。愿言早成功，诸将各封侯。良人章章来，红日照九州。
拟古·其四
作者：丘浚
朝代：明

白日日巳晚，行人日巳远。秋风又重来，行人犹未返。飕飕朔风寒，行人衣应单。世无杞梁妻，千载徒悲酸。
挽伏羌伯
作者：丘浚
朝代：明

一代知名将，三边屡建功。帝怜何力义，人比？侯忠。异鸟鸣牙上，盘蛇堕镜中。九原终不作，大树起悲风。
挽伏羌伯
作者：丘浚
朝代：明
体裁：五言律诗

一代知名将，三边屡建功。帝怜何力义，人比�侯忠。异鸟鸣牙上，盘蛇堕镜中。九原终不作，大树起悲风。
挽全州蒋隐君友人蒋良之父
作者：丘浚
朝代：明

高人厌世氛，一夕敛天真。花落閒庭晚，鸟啼空谷春。药囊馀旧剂，茶灶冷香尘。埋玉湘江上，悲风起白蘋。
挽刘员外
作者：丘浚
朝代：明

迁客年来尽赐归，独怜君去杳无期。春秋断狱古今少，暮夜辞金天地知。辽鹤空闻留语在，燕乌堪叹白头迟。百年公论今初定，欲拟招魂托楚词。
挽张处士
作者：丘浚
朝代：明

少微星殒海天秋，漠漠悲风起暮愁。郡乘定书耆旧传，仙游真访羽人丘。云中鹤去茶烟歇，架上书成竹汗收。盛德不随身共化，百年有子绍箕裘。
挽李克述先生之表叔
作者：丘浚
朝代：明

天上仙游去不还，深林暮雨落幽兰。庚桑过后乡犹稔，贾谊亡来井未乾。五父衢开防墓合，九歌声断楚山寒。通家有子今文伯，为发潜光石上刊。
挽沈时晹大参之祖
作者：丘浚
朝代：明

青衫白发老一乡，人人薰德多循良。醉仙或过沈东老，恶少怕闻王彦方。黄鹤一去久汗漫，青山千古成荒凉。高年厚德巳足羡，况有诸孙能显扬。
挽淮安毕义士
作者：丘浚
朝代：明

江淮都会楚州城，过客咸知尚义名。晋鄙尽薰杨子德，邾人不爱鲁侯盟。漆园千岁椿何在，蒿里三春草又生。多少邻家需举火，至今闻讳尚吞声。
挽罗都御史
作者：丘浚
朝代：明

六飞北狩无消息，边城四望狼烟赤。敌马长驱去复来，何人却建捐边策。镇朔将军生入关，北门锁钥空馀镮。强兵健马尽南走，黄尘蔽日天漫漫。白首宪臣南海客，手持一剑当门立。誓与孤城同死生，怒发冲冠气千尺。车轮生角马驻蹄，居人不动行人归。叱咤之间楼橹具，金城铁壁汤为池。云州失守赤城破，健儿蹑足城边过。老妻稚子尽登陴，公亦援枹雪中坐。山前山后无数城，此城屹立如巨屏。敌骑南来资扼塞，王师北出恃屯营。屏蔽京师功卓伟，谩有长城长万里。江淮果赖张真源，河朔仅馀颜御史。忧国劳边两鬓霜，事成乞骨归故乡。肘金腰玉者塞路，无人上书讼陈汤。一叶扁舟五湖水，涨海边头乱山里。拆简不通朝贵书，抱膝长吟聊尔尔。罗浮山崩天坠星，乾坤一夜收英灵。公兮生死巳无愧，边人至今嗟未平。边人能言不能纪，惭我乡生官太史。聊述人言作些词，书罢长歌泪如洗。
挽羽士
作者：丘浚
朝代：明

十二楼头海月空，朝元人去蕊珠宫。形销忽作良非子，物化真成亡是公。玄牝养来神不死，庚桑过去岁犹丰。床头一卷参同契，谩有彬彬万遍功。
挽茅山隐者
作者：丘浚
朝代：明

三茅峰下华阳洞，鹤怨猿惊失隐君。载酒无人问奇字，招魂有客赋骚文。尘埃长锁杨雄宅，车马频寻白傅坟。曾记题诗咏高致，不堪哀讣此时闻。
挽辽东都帅
作者：丘浚
朝代：明
体裁：五言律诗

闻说辽东帅，安边屡有声。烽烟稀夜警，部落竞春耕。共道营星殒，空馀塞月明。几多门下士，流涕湿长缨。
捣衣曲
作者：丘浚
朝代：明

凉飙透窗纱，萧萧弄秋色。妾在江南尚不堪，况君远在阴山北。风吹妾衣寒，妾念君衣单。起来捣衣明月下，不辞膂力摧心肝。一声孤闷添，两声双泪堕。三声四声情转多，无数离愁搥不破。须臾捣到千万声，中有万恨千愁并。不知游子在万里，今夜魂神宁不宁。
文江王文学挽章
作者：丘浚
朝代：明
体裁：古风

茫茫宇宙内，山林多隐沦。白首抱幽独，没世志莫伸。所以高蹈士，往往增悲辛。宁知造化理，得失恒相因。在生虽不遇，后嗣多有闻。父子本同体，何必亲其身。请看芹水翁，肥遁文江滨。幸哉有贤子，委质为王臣。生被冠绂荣，死镌铭述文。耿耿不亡者，浩然长独存。
早朝
作者：丘浚
朝代：明

落月傍西山，初开虎豹关。铜壶龙滴水，朱户兽衔环。玉佩趋驰道，香烟拂近班。去天才咫尺，不敢望龙颜。曙色催仙仗，祥光绕禁闱。门开双象侍，钟动万鸦飞。江汉宗沧海，星辰拱紫微。疏愚亦何幸，每日近清辉。
早朝·其一
作者：丘浚
朝代：明

落月傍西山，初开虎豹关。铜壶龙滴水，朱户兽衔环。玉佩趋驰道，香烟拂近班。去天才咫尺，不敢望龙颜。
早朝·其二
作者：丘浚
朝代：明

曙色催仙仗，祥光绕禁闱。门开双象侍，钟动万鸦飞。江汉宗沧海，星辰拱紫微。疏愚亦何幸，每日近清辉。
早朝岁庚午来自金台寓新河有金陵即事之作明年复至因观高槎轩诗不意暗与之合有如剽窃然初实不知也用广其意为杂咏二首云·其一
作者：丘浚
朝代：明
体裁：七言律诗

云中双阙俯秦淮，天外三山对凤台。二水合流趋派去，六峰飞翠过江来。金陵王气千年盛，钟阜晴云五色开。愧我才非班马匹，可能无赋奏蓬莱。
明妃图
作者：丘浚
朝代：明

生长阳台下，分明见汉君。孤弦弹破梦，恍惚一行云。使回烦寄语，莫杀毛延寿。君王或梦思，留画商岩叟。
明妃图·其一
作者：丘浚
朝代：明

生长阳台下，分明见汉君。孤弦弹破梦，恍惚一行云。
明妃图·其二
作者：丘浚
朝代：明

使回烦寄语，莫杀毛延寿。君王或梦思，留画商岩叟。
明妃曲
作者：丘浚
朝代：明

寒雪彫宫鬓，胡霜裂汉裙。画工虽可恨，不似奉春君。娇态能倾国，蛾眉解杀人。妾身亦何幸，为国净边尘。骨巳成边土，魂犹恋汉庭。千年遗恨在，孤冢草青青。
明妃曲·其一
作者：丘浚
朝代：明

寒雪彫宫鬓，胡霜裂汉裙。画工虽可恨，不似奉春君。
明妃曲·其三
作者：丘浚
朝代：明

骨巳成边土，魂犹恋汉庭。千年遗恨在，孤冢草青青。
明妃曲·其二
作者：丘浚
朝代：明

娇态能倾国，蛾眉解杀人。妾身亦何幸，为国净边尘。
春兴
作者：丘浚
朝代：明

塞雁乘春又北飞，越人何事未南归。十年馆阁虚糜禄，三月庭闱阻换衣。树背时时劳夕梦，草心寸寸恋春晖。几回喜惧交并处，屈指亲年近古稀。百计思归未得归，梦魂夜夜到庭闱。愁心苦似丸和胆，泪点多如线在衣。爱日每怜驹易过，临风却羡雁能飞。朝来闻报高凉捷，万一归程或可几。
春兴·其一
作者：丘浚
朝代：明

塞雁乘春又北飞，越人何事未南归。十年馆阁虚糜禄，三月庭闱阻换衣。树背时时劳夕梦，草心寸寸恋春晖。几回喜惧交并处，屈指亲年近古稀。
春兴·其二
作者：丘浚
朝代：明

百计思归未得归，梦魂夜夜到庭闱。愁心苦似丸和胆，泪点多如线在衣。爱日每怜驹易过，临风却羡雁能飞。朝来闻报高凉捷，万一归程或可几。
春寒
作者：丘浚
朝代：明

九十春光将过半，凄凄犹似旧冬天。依稀记得江南景，小扇轻衫戏水边。
春思
作者：丘浚
朝代：明

晖晖初日照窗明，风定飞花落地轻。境静不闻人语笑，隔林莺啭一声声。
春日即事
作者：丘浚
朝代：明

晴日花开蝶拍，暖风柳畔莺声。沂水咏歌气象，前川随傍心情。
春日即事
作者：丘浚
朝代：明

蝶趁飞花舞，莺和睡柳酣。日长人境静，聊尔试春衫。
春日田园杂兴
作者：丘浚
朝代：明

二月春融土脉苏，趁时农圃正耕锄。晓犁破草翻新块，晴瓮分泉养嫩蔬。鸲鹆飞来牛背立，鹁鸠对向树头呼。老妻携酒花间劝，醉倒残阳手就扶。生意津津乐趣深，一犁春雨万家金。绕畦菜荚初生甲，出水秧苗渐露针。藻漾池心鱼拨动，花藏叶底蝶穿寻。就中兴思知多少，尽是东皇发育心。二顷湖田五亩园，百年世业遗儿孙。风和莺语笙簧巧，雨过蛙声鼓吹喧。木屐穿花沾露湿，桔槔？水带泥浑。老妻报到茅柴熟，相约邻翁醉竹根。漠漠平畴沙鹭飞，畇畇樊圃野莺啼。绿针白水秧千亩，黄蝶青苔菜几畦。脚踏莓苔随意往，手持竹杖与眉齐。兴来独得幽閒趣，满眼春光取次题。
春日田园杂兴·其一
作者：丘浚
朝代：明

二月春融土脉苏，趁时农圃正耕锄。晓犁破草翻新块，晴瓮分泉养嫩蔬。鸲鹆飞来牛背立，鹁鸠对向树头呼。老妻携酒花间劝，醉倒残阳手就扶。
春日田园杂兴·其三
作者：丘浚
朝代：明

二顷湖田五亩园，百年世业遗儿孙。风和莺语笙簧巧，雨过蛙声鼓吹喧。木屐穿花沾露湿，桔槔？水带泥浑。老妻报到茅柴熟，相约邻翁醉竹根。
春日田园杂兴·其三
作者：丘浚
朝代：明
体裁：七言律诗

二顷湖田五亩园，百年世业遗儿孙。风和莺语笙簧巧，雨过蛙声鼓吹喧。木屐穿花沾露湿，桔槔�水带泥浑。老妻报到茅柴熟，相约邻翁醉竹根。
春日田园杂兴·其二
作者：丘浚
朝代：明

生意津津乐趣深，一犁春雨万家金。绕畦菜荚初生甲，出水秧苗渐露针。藻漾池心鱼拨动，花藏叶底蝶穿寻。就中兴思知多少，尽是东皇发育心。
春日田园杂兴·其四
作者：丘浚
朝代：明

漠漠平畴沙鹭飞，畇畇樊圃野莺啼。绿针白水秧千亩，黄蝶青苔菜几畦。脚踏莓苔随意往，手持竹杖与眉齐。兴来独得幽閒趣，满眼春光取次题。
春日郊行
作者：丘浚
朝代：明

三月韶光满帝都，郊游士女竞欢呼。五花战马驮红袖，百结柔丝络翠壶。昼困柳眠莺急伴，春浓花醉蝶争扶。书生对景愁虚度，也学乘风咏舞雩。
春江曲
作者：丘浚
朝代：明

雨过水添波，鸳鸯来渐多。春江深可爱，其奈别愁何。
春闺怨
作者：丘浚
朝代：明

春雨池塘草发芽，春风庭院柳飞花。韶光尚有归时节，何事游人未到家。旧岁花残今又开，去年人去几曾来。不知明岁花时节，人在天涯回未回。
春闺怨·其一
作者：丘浚
朝代：明

春雨池塘草发芽，春风庭院柳飞花。韶光尚有归时节，何事游人未到家。
春闺怨·其二
作者：丘浚
朝代：明

旧岁花残今又开，去年人去几曾来。不知明岁花时节，人在天涯回未回。
春阴
作者：丘浚
朝代：明
体裁：七言律诗

一春长是昼昏昏，景色三分减二分。别院飞莺冲宿雾，遥空归雁叫重云。踏花庭畔难寻影，随柳江边不觉曛。天意似晴还似雨，还将早晚问东君。
晚感
作者：丘浚
朝代：明

寒鸦日日晚投林，却忆山家隔万岑。岂是不归归未得，暗风吹泪落衣襟。
晚泊
作者：丘浚
朝代：明

风定帆初落，篱根泊晚晴。寒潮随月上，秋水共天清。隔竹见灯影，横江闻鹤声。有怀愁不寐，坐数驿楼更。
晚适
作者：丘浚
朝代：明

向晚乘残兴，穿林透水隈。林空客鸟过，树动觉人来。山戴云头日，风传涧底梅。村居多石磴，步步踏苍苔。
月下有怀
作者：丘浚
朝代：明
体裁：古风

明月空中悬，碧云天际合。美人渺何许，望望转萧索。翩翩惊鹘定，片片檐花落。恻然对孤影，下帷闭斋阁。
望云祝寿图
作者：丘浚
朝代：明

昔贤望云忆亲舍，双目荧荧逐云下。今君望云祝亲年，一心炯炯依云边。举头见云如见母，独立苍茫凝睇久。轮轮囷囷鲜且明，浮光呈瑞表寿徵。触石遥从泰山出，雨下土兮滋万物。有如春晖煦草心，亦似凯风吹棘针。母恩如此莫可报，望云再拜情何任。情何任，意无巳，目极天南万馀里。越王台上阳生时，焦子初黄蟹螯紫。高堂绮席倚云张，纷纷儿女罗酒浆。就中独少读书子，挟策多年游帝乡。帝乡迢迢归未得，对此佳辰应恻恻。驰心直与云天高，恨不将身在亲侧。苍天漠漠云悠悠，云色还如亲白头。孝诚一念感穹昊，云影为之凝不流。何事良工心亦苦，笔端写出心中语。红云朵朵捧天庭，白云片片迷江树。红云影里望白云，白云如旧红云新。裁云作衣雨为酒，共祝君亲千万寿。
朝退偶书
作者：丘浚
朝代：明

一生辛苦事经纶，待得时来志巳湮。乾鹊结巢宁为巳，春蚕作茧自缠身。相逢谩说明朝话，自分甘为此世人。强曳病躯循壁走，老来无复旧精神。
杂诗三首
作者：丘浚
朝代：明

羲驭行太空，海宇仰其光。咫尺沧海隅，群鸟集扶桑。乘时竞奋飞，引脰鸣朝阳。众鸟欣有托，后先低回翔。冥鸿吊孤影，四顾惭且伤。南国有珍木，中含要妙音。匠氏一顾之，斲削为素琴。絙以先丝弦，寄以太古心。时时横膝上，山水托意深。别鹤为翔舞，游鱼跃幽沉。云胡世俗耳，不如鱼与禽。雅郑竟莫分，吾心安所任。冀北产良马，未必皆騊駼。乘之惟其良，何必以地拘。我闻开国初，罗鬼生龙驹。贡之入天闲，用以驾鼓车。疾徐皆中节，步骤何雍如。纷纷内地产，不能并驰驱。安知今所良，在昔非其驽。按索久成俗，谁为焚其图。世无九方皋，叹息还揶揄。
杂诗三首·其一
作者：丘浚
朝代：明

羲驭行太空，海宇仰其光。咫尺沧海隅，群鸟集扶桑。乘时竞奋飞，引脰鸣朝阳。众鸟欣有托，后先低回翔。冥鸿吊孤影，四顾惭且伤。
杂诗三首·其三
作者：丘浚
朝代：明

冀北产良马，未必皆騊駼。乘之惟其良，何必以地拘。我闻开国初，罗鬼生龙驹。贡之入天闲，用以驾鼓车。疾徐皆中节，步骤何雍如。纷纷内地产，不能并驰驱。安知今所良，在昔非其驽。按索久成俗，谁为焚其图。世无九方皋，叹息还揶揄。
杂诗三首·其二
作者：丘浚
朝代：明

南国有珍木，中含要妙音。匠氏一顾之，斲削为素琴。絙以先丝弦，寄以太古心。时时横膝上，山水托意深。别鹤为翔舞，游鱼跃幽沉。云胡世俗耳，不如鱼与禽。雅郑竟莫分，吾心安所任。
村居
作者：丘浚
朝代：明

郭外幽居好，桥边水径斜。红飘桐井叶，黄落菜园花。浅浅浴凫水，团团宿鹭沙。板扉青布旆，记取旧东家。
村行
作者：丘浚
朝代：明

万里劳行役，驱车趁晚晴。鸦边残照远，雨外断虹明。山径高低路，村舂远近声。隔林人语寂，一犬吠相迎。
杨叔瓛哀挽
作者：丘浚
朝代：明

弱冠相逢今白头，别来又是十馀秋。他年舟过期重会，前日书来未及酬。无命遽成终古诀，有才可惜半生休。朝来忽得江南讣，老泪临风不觉流。
松月
作者：丘浚
朝代：明

素蛾夜驾玉蟾蜍，来访云亭五大夫。十里人家总惊讶，老龙擎出夜明珠。
梅溪处士挽章
作者：丘浚
朝代：明

惆怅清溪上，梅飘雪后枝。茶烟无鹤避，梁月有人思。披氅经行处，巡檐索笑时。空馀陈迹在，风雨草离离。
梅窗琴乐
作者：丘浚
朝代：明

高人好琴得天趣，开窗静对梅花树。江空岁晚夜深时，丁丁似共南枝语。淡香疏影太古音，个中乐趣清且深。等闲三弄梅花曲，花不在梅花在琴。
梦起偶书
作者：丘浚
朝代：明

秋来归梦到家园，景物分明在眼前。树挂碧丝榕盖密，篱攒青刺竹城坚。林梢飘叶重堆径，涧水分流乱落田。乞得身闲便归去，看鱼听鸟过残年。
江行
作者：丘浚
朝代：明

缓步沙头散晚愁，行随流水向东流。山吞落日红垂没，树接飞云白暂留。暝色入林天向夕，凉风飘叶景初秋。閒中却忆沧浪叟，高卧忘机对白鸥。
江行
作者：丘浚
朝代：明

翠竹白沙村径，落霞飞鹜江天。倚杖夕阳影里，闲看江上归船。
沁园春·寄题岳王庙
作者：丘浚
朝代：明

为国除患，为敌报仇，可恨堪哀。顾当此乾坤，是谁境界，君亲何处，几许人才。万死间关，十年血战，端的孜孜为甚来。何须苦，把长城自坏，柱石潜摧。虽然天道恢恢。奈人众、将天拗转回。叹黄龙府里，未行贺酒，朱仙镇上，先奉追牌。共戴仇天，甘投死地，天理人心安在哉。英雄恨，向万年千载，永不沉埋。
洞庭图
作者：丘浚
朝代：明

八月潮面阔，天低地尽浮。四山通潦水，万里聚重楼。木杪仙人过，云中帝女游。何时乘雅兴，徙倚豁吟眸。
浊海歌
作者：丘浚
朝代：明
体裁：古风

天下百川皆清漪，一流入海便成缁。茫茫不复辨泾渭，混混孰与论渑淄。洪涛巨浪轰轰怒，不觉己身如秽瓠。看来何似山下泉，清香凛冽为人慕。我向潮头三叹息，志欲澄清势未及。愿言上帝檄天吴，一夜黑波便成碧。
浩浩歌
作者：丘浚
朝代：明

一室如斗大，两膝仅可容。转身若有碍，奋志无不通。玄穹盖我头，厚壤承我足。前有往古过，后有来今续。藐然一身天地间，后万万载前。千古所居之地才数尺，所生之世无多年。粤从混沌初开到今日，生人何止千万亿。醉生梦死奄忽尽，几许名□在方策。上天下地，往古来今。散之万事，收以一心。浩浩歌，歌浩浩，俛仰人间发清啸。舂陵南去是昭潭，荒天穷海谁能料。
海
作者：丘浚
朝代：明
体裁：七言律诗

乾坤巨浸海茫茫，万斛楼船百尺樯。云脚四垂天作界，浪头双港水分洋。夜深宝气腾光焰，岁久龙漦结古香。一自大观归老眼，寻常一口吸江湘。
海屋添筹寿徐助教
作者：丘浚
朝代：明

茫茫瀛海浩无津，弱水无力胜纤尘。中有仙山三万八千里，平地拔起凌苍旻。琼台玉宇金银阙，罡风盘旋舞香雪。琪花不落瑶草芳，天气长如二三月。朱橘如斗莲如舟，脯苍麟兮驾紫虬。木公金母互来往，天鹿人鸟时嘤呦。银涛凝碧漫山麓，山麓渠渠列华屋。黄金布地玉为阶，五色云霞长盖覆。屋中插架皆仙筹，非金非木非琳球。连楹充栋十馀屋，堆积高并昆崙丘。山中老人若童孺，洗髓伐毛知几度。桑田变海海成田，下得筹来巳无数。仙境变幻无定居，仙人绵邈不可呼。谁知仙凡了不隔，人中亦有列仙儒。列仙之儒服仁义，不乘风兮不御气。辟雍环水如道山，衿佩趋庭总仙裔。考古直溯盘古时，积书多与桃核齐。仁人自尔享遐寿，海屋添筹徒尔为。
淮之水送淮安林马判
作者：丘浚
朝代：明

淮之水，清瀰瀰，山阳古郡淮之涘。逋仙之孙古君子，似是马曹官自理，何以况之淮之水。淮之水，清湜湜，郡疆远跨淮南北。林侯秉心渊且塞，民不知劳马繁殖，谁其致者侯之德。淮之水，清彻底，沮洳浸润几百里。山阳太守差可拟，一时僚佐皆肖似，馀波渐渍良有以。
淮之水送淮安林马判·其一
作者：丘浚
朝代：明

淮之水，清瀰瀰，山阳古郡淮之涘。逋仙之孙古君子，似是马曹官自理，何以况之淮之水。
淮之水送淮安林马判·其三
作者：丘浚
朝代：明

淮之水，清彻底，沮洳浸润几百里。山阳太守差可拟，一时僚佐皆肖似，馀波渐渍良有以。
淮之水送淮安林马判·其二
作者：丘浚
朝代：明

淮之水，清湜湜，郡疆远跨淮南北。林侯秉心渊且塞，民不知劳马繁殖，谁其致者侯之德。
清平乐·昔高槎轩作水龙吟词咏红竹子诵而喜之欲拟作一词未有以起其意者适余友志昂奉常以松雪翁钩勒竹卷求题故为作此词
作者：丘浚
朝代：明

佳人空谷。陨落猗猗菉。泪尽粉乾销腻玉。翠袖仅馀边幅。吴兴公子清狂。临池不学钟王。垩帚扫成飞帛，雕锼金薤琳琅。
游山寺寺僧携卷求诗因次人韵
作者：丘浚
朝代：明

暇日来游祇树林，焚香话久落花深。竹光日透成金界，鸟语风传杂梵音。草绣岭头成绀发，月沉潭底印禅心。老僧携卷求诗句，乘兴挥毫试一吟。
游归信笔付敬之
作者：丘浚
朝代：明
体裁：七言律诗

归来尘土满乌纱，倦极无言感物华。老景几时犹恋禄，故园何处此看花。病来应世少谐俗，閒里著书空满车。白首扬雄惟寂莫，剩将心事语侯芭。
灵寿杖寿徐庶子乃尊
作者：丘浚
朝代：明

我闻仙山有奇木，似木还非又如竹。豢就天池走陆龙，削成玄圃辉山玉。天生尺度齐人长，清如冰雪坚如钢。偶然爪甲相击触，铿金戛玉函宫商。赤城九节殊怪诡，蜀江桃竹未为美。不知汉家何处得此枝，骨格不凡足文理。经年阅代何灵奇，在处神物常护持。上端或炳太乙火，节间容刻丹书辞。天子用优老，老臣恃扶危。夸父宁忍弃，长房不敢骑。变化去来宁可测，既失千年今再得。当时北阙赐师臣，今日南州寿仙客。南州仙客高士孙，白头钓隐荆溪滨。至人传与养生诀，步履如飞不动尘。闻道今年年七十，拄杖趋朝此其日。玉堂令子阻称觞，望拜南云寄诗什。缄题寄远祝长生，共愿年高身转轻。晓起拨云穿竹径，夜深挑月扣松扃。岁岁年年持此杖，长伴神仙地上行。
琼台春晓
作者：丘浚
朝代：明
体裁：七言律诗

缥缈波涛四望中，春光晓色迥相同。云开若木天头白，水击扶桑日脚红。海岛三千馀里地，花朝二十四番风。阳春有脚行初到，和气融融满太空。
琼山
作者：丘浚
朝代：明
体裁：五言律诗

环海三千里，珠崖第一山。名驰四海内，秀出万峰间。月下森瑶简，风前振佩环。孤高犹润泽，蜡屐未容攀。
琼林醉归图为同年长垣李溥作
作者：丘浚
朝代：明

奉天殿上传胪罢，日照金门榜初挂。中使传宣敕大官，明朝赐宴南宫下。张天为幄云为茵，金盘犀箸罗八珍。宫花剪彩来宫禁，御苑分香出上尊。鼍鼓掀天擂欲破，梨园法乐喧相和。妙舞清歌次第呈，幻形奇技纷纭过。承恩侍宴皆贵臣，绣金孔雀银麒麟。焚香望阙北面拜，共贺官家新得人。白面青年三百五，人似神仙气如虎。烹泉浮酒不知数，两袖翩翩欲飞翥。琼林宴罢日斜时，马蹄得意去如飞。团团皂盖空中举，短短丝鞭柳外挥。微风不动香尘软，十二街头帘尽捲。衣裁草色碧将流，旗拂杏花红尚浅。金环摇辔稳于车，笑拍吟鞍不用扶。耻向平康问花柳，还归槐市枕诗书。明日半醒扶醉起，吮笔题诗谢天子。就中醉者谁最豪，中原才子长垣李。
画菜
作者：丘浚
朝代：明
体裁：古风

世间食品何者佳，淡中滋味真无加。富客何须悦刍豢，神仙谩尔餐烟霞。闻君作县官河侧，绕屋筑畦供日食。食馀手腹绕园行，喜得邑民无此色。
病起写怀
作者：丘浚
朝代：明

寸心千里日悬悬，归计今秋又似前。身似冻翎飞不去，事如春蔓苦相缠。还家路梗须浮海，报国才疏只望年。几度自怜还自笑，羡鱼何事屡临渊。
登高丘而望远海
作者：丘浚
朝代：明

登高丘，望远海。身居㟪垒间，目极苍茫外。神游八表纵大观，气嘘千丈发长慨。直从混沌凿破初，大遍虚空无尽界。天于子会开一元，地自坤隅分两戒。山万重，水千派，神禹劳劳躬四载。野外脩途七圣迷，海上神山六鳌戴。波涛汹汹泛苍溟，沙漠茫茫连紫塞。岂不欲鼓枻登瀛洲，却愁弱水难胜芥。岂不欲振策赴瑶池，恨无神骏能历块。不如振衣千仞冈，老眼空明无障碍。近山列翠屏，远山抹青黛。大华三峰势若蹲，黄河九曲流如带。舜功封浚四海同，禹迹平成万世赖。三十六洞天，处处藏神怪。七十二福地，一一异姿态。驱山走海入双瞳，咀今嚼古供一嘬。山岳降神生异材，景物因人成胜槩。安期竟不来，汉武空相待。岘山依旧存，杜子今安在。挂剑殊非昔日坟，钓鱼乃是今时濑。赤壁人寻折戟磨，浯溪客打残碑卖。往古来今，倏成忽败。物理不齐，时光难再。扶世教者何人，历变故兮几代。古迹日巳湮，昔人日巳迈。琼楼玉宇不胜寒，民堕颠崖苦凋瘵。重衾春暖梦无鱼，破釜尘生色如菜。口谈诗礼半盗儒，醉拥韬钤多债帅。惜时感事气填胸，以手抚摩聊一慨。君不见地为舆，天为盖，人在其间稊米大。分明芥子纳须弥，毛孔真能容渤澥。逐日何须随夸父，步地谁云有章亥。请学尼丘古圣神，越过东山登泰岱。
秋兴
作者：丘浚
朝代：明

楚客多悲况值秋，都将心事付东流。病来岂有空青石，寒到兼无粹白裘。丘陇累累多宿草，江湖泛泛总虚舟。芙蓉零落空洲暮，一夜閒情白尽头。木叶萧萧下树柯，御河流碧送晴波。西山鸟雀飞鸣遍，内苑菱荷积渐多。日映凤凰新出穴，云迷乌鹊旧填河。寂寥灯下悲秋客，怀古思乡奈病何。西风吹鬓冷萧疏，宦况无多客影孤。海燕知时辞旧垒，塞鸿趁暖就新芦。渴怀甫里烹茶灶，醒爱高阳醉酒徒。百尺高楼千里眼，岸连萧艾水沉菰。晓色苍凉日色新，小窗睡起鸟声频。千秋萧瑟三秋景，九陌纷纭万井尘。云气乍生犹淡淡，波光将动渐粼粼。都门共怅多离别，谁是临岐赠策人。六街晴色散秋光，一片浮云接大荒。塞雁随旸如有约，岭猿叫月巳无肠。褰裳花下愁沾露，散步林间怕履霜。此日不妨多酌我，壶中广大醉乡长。风扫长空积雨晴，短槐疏柳乱蝉鸣。沙头鸥鸟寻常去，江上蘼芜日夜生。嘉树有蹊荒藓合，好山无数断云横。却怀九曲餐霞客，独抱寒蟾溯紫清。秋风秋雨夜凄其，凭几沉吟有所思。惊鸟故投曾宿处，开花还是巳残枝。喜看淡月穿云出，静数游丝堕地迟。万里乡心千古意，兴来聊诵少陵诗。
秋兴·其一
作者：丘浚
朝代：明

楚客多悲况值秋，都将心事付东流。病来岂有空青石，寒到兼无粹白裘。丘陇累累多宿草，江湖泛泛总虚舟。芙蓉零落空洲暮，一夜閒情白尽头。
秋兴·其七
作者：丘浚
朝代：明

秋风秋雨夜凄其，凭几沉吟有所思。惊鸟故投曾宿处，开花还是巳残枝。喜看淡月穿云出，静数游丝堕地迟。万里乡心千古意，兴来聊诵少陵诗。
秋兴·其三
作者：丘浚
朝代：明

西风吹鬓冷萧疏，宦况无多客影孤。海燕知时辞旧垒，塞鸿趁暖就新芦。渴怀甫里烹茶灶，醒爱高阳醉酒徒。百尺高楼千里眼，岸连萧艾水沉菰。
秋兴·其二
作者：丘浚
朝代：明

木叶萧萧下树柯，御河流碧送晴波。西山鸟雀飞鸣遍，内苑菱荷积渐多。日映凤凰新出穴，云迷乌鹊旧填河。寂寥灯下悲秋客，怀古思乡奈病何。
秋兴·其五
作者：丘浚
朝代：明

六街晴色散秋光，一片浮云接大荒。塞雁随旸如有约，岭猿叫月巳无肠。褰裳花下愁沾露，散步林间怕履霜。此日不妨多酌我，壶中广大醉乡长。
秋兴·其六
作者：丘浚
朝代：明

风扫长空积雨晴，短槐疏柳乱蝉鸣。沙头鸥鸟寻常去，江上蘼芜日夜生。嘉树有蹊荒藓合，好山无数断云横。却怀九曲餐霞客，独抱寒蟾溯紫清。
秋兴·其四
作者：丘浚
朝代：明

晓色苍凉日色新，小窗睡起鸟声频。千秋萧瑟三秋景，九陌纷纭万井尘。云气乍生犹淡淡，波光将动渐粼粼。都门共怅多离别，谁是临岐赠策人。
秋兴二首
作者：丘浚
朝代：明

秋来百虫号，各自悲其生。物情尚有感，况乃骨肉情。幽幽堂背花，岁晚雪色零。忘忧更不忘，日夕忧思增。嗟尔客游子，胡为常远行。孟秋雨初霁，虚馆生晚凉。悲风振木末，激烈流清商。寒蝉抱叶悲，哀鸿叫云翔。蚯蚓出其窍，蛜蝛鸣在房。螀蛩鸣我前，蟋蟀鸣我旁。物各感其时，岂必皆不平。而我于此际，兀然坐欲僵。凄然动我心，冥思搜枯肠。壮哉秋声赋，三叹思欧阳。兰台一何卑，戚戚徒尔伤。
秋兴二首·其一
作者：丘浚
朝代：明

秋来百虫号，各自悲其生。物情尚有感，况乃骨肉情。幽幽堂背花，岁晚雪色零。忘忧更不忘，日夕忧思增。嗟尔客游子，胡为常远行。
秋兴二首·其二
作者：丘浚
朝代：明

孟秋雨初霁，虚馆生晚凉。悲风振木末，激烈流清商。寒蝉抱叶悲，哀鸿叫云翔。蚯蚓出其窍，蛜蝛鸣在房。螀蛩鸣我前，蟋蟀鸣我旁。物各感其时，岂必皆不平。而我于此际，兀然坐欲僵。凄然动我心，冥思搜枯肠。壮哉秋声赋，三叹思欧阳。兰台一何卑，戚戚徒尔伤。
秋怀
作者：丘浚
朝代：明

草木忽变衰，恻然感我心。鸟飞日向暮，岂不怀故林。阅人日以多，涉世日巳深。高官世所慕，直道古所钦。青青海中山，层层山上岑。行行即可到，决意须在今。有山不归去，何劳忆山吟。
秋思
作者：丘浚
朝代：明

水落浅滩石出，霜冷疏林叶丹。天外数声过雁，人在高楼倚栏。
秋日客友
作者：丘浚
朝代：明

云海欢游地，别来今几何。壮心随日减，归思入秋多。细雨滋苍藓，寒风剪败荷。有怀谁与共，搔首短长歌。
秋日有怀
作者：丘浚
朝代：明

木落风高九月天，一声塞雁叫霜前。黄花冷落愁残蝶，红树凄凉咽暮蝉。夜枕雨声添别泪，晴窗云影伴孤眠。故交契阔成今古，俯仰令人倍怆然。
秋晚答友人
作者：丘浚
朝代：明

朝罢归常早，官闲客自希。少书随处借，多病与时违。访旧怜俱老，逢人厌说归。伤心秋又暮，未寄北堂衣。
秋窗诗为羊城义士袁鉴作
作者：丘浚
朝代：明

一年之气秋最清，窗涵霁色偏澄明。万条疏朗斜碧入，一点圆空虚白生。坐间四时如一日，冻雪炎风不相及。筠帘昼捲宝凫微，缃帙午寒金薤湿。千崖气肃天宇高，纷纷木叶飘林皋。丹桂凉蟾香散乱，碧桐疏雨冷潇骚。浩然幽独者谁子，终日栖迟此窗里。平生志节明如霜，一片精神淡如水。霜明水澹秋更宜，凛然相对清以凄。孤高远慕伯夷圣，摇落不作宋玉悲。秋行属金德为义，见说承家多义事。十寻云栋敕旌门，五色天书金作字。义声久著越天涯，冠盖过门每轼车。何日南归经锦里，为渠重放笔头花。
秋风
作者：丘浚
朝代：明

客里浑无赖，树头俄有声。倚窗频侧耳，无限故乡情。
竹庭为袁秉中作
作者：丘浚
朝代：明

绿云垂空寒欲滴，窗外苍龙作人立。有时鼓鬣风中号，有时垂涎雨中泣。既如轩辕游洞庭，铿锵仙乐天半鸣。又如李靖发田舍，滴沥大瓢云外倾。中有书生负奇志，千金学得扰龙技。辛勤十载谨护持，坐使骞腾满庭内。只愁天作雷雨风，斯须变化出九重。云收雨散敛神功，但见葛陂万丈深潨潨。
竹林七贤图
作者：丘浚
朝代：明

炎精无光蜀烬销，当涂坠地马蹴槽。矫时之枉遂过正，弃置礼法如毫毛。太行之阳富脩竹，猗猗万竿似淇澳。一天爽气风声清，满地凉阴云影绿。风流酝籍三四子，适从何来聚于此。中有一人龙凤姿，土木形骸出泥滓。神交一世皆名贤，浑金璞玉人中仙。携琴沽酒对青眼，欣然神解皆忘言。或作绝交书，或为大人传。穷为途中哭，同向树下煅。颂酒有德，以酒为名。群豕每同饮，五斗乃解酲。寓情广陵琴，感旧山阳笛。黄公炉畔互酣歌，广武观前闲叹息。作者七贤矣，一去不再来。荒山既无旧墟落，枯株岂有馀根荄。我观竹林图，为作七贤歌。晋人旷达尚玄语，其源起自王与何。二人开其端，七贤为之倡。自从决去礼义防，狂澜颓波莫能障。后人欲知七贤谁，稽山两阮刘王向。
笠泽图
作者：丘浚
朝代：明

我闻在昔天随翁，浮家浪迹笠泽中。笔床茶灶随所寓，润物搜肠情兴浓。七泽三江通甫里，一叶扁舟五湖水。年来遁世避风波，不知长在风波里。
经旧游有感
作者：丘浚
朝代：明

当年同醉习家池，歌舞流连醉不归。今日独来墙外望，亭台依旧主人非。
自君之出矣
作者：丘浚
朝代：明
体裁：五言绝句

自君之出矣，妆镜暗尘生。妾心似君影，随处逐身行。
舟中遇重九示同行友曾光启
作者：丘浚
朝代：明

秋水芦花似故乡，客中无那又重阳。篱边摘菊人应异，蓬底看山兴更长。把酒不如前会健，登高无复少年狂。同行赖有曾光启，共买村醪醉一场。
舟次直沽简彭彦实同寅
作者：丘浚
朝代：明

潞河澄彻卫河浑，二水交流下海门。直北回看龙阙近，极东遥望蜃楼昏。孤城近水舟多泊，列戍分耕野尽屯。我有好怀无处写，欲沽尊酒对君论。
花游篇
作者：丘浚
朝代：明

云楼雾阁深濛濛，弱流万丈号天风。姓名久注丹台里，浮槎直泛银河水。凌空八翼飞天门，若木不罥鲛绡裙。天衢空阔舒禹步，俯瞰人寰惜丘墓。一声铁笛下天来，拟借重湖为酒杯。珍珠落槽冰在椀，雪儿歌唇玉奴板。天边一任乌轮西，拂尘扫石题复题。鸾俦凤侣随蝶使，烂熳芳游日三四。醉挥彩笔扫云笺，试写神游八极篇。
花游篇
作者：丘浚
朝代：明
体裁：乐府曲辞

云楼雾阁深濛濛，弱流万丈号天风。姓名久注丹台里，浮槎直泛银河水。凌空八翼飞天门，若木不罥鲛绡裙。天衢空阔舒禹步，俯瞰人寰惜丘墓。一声铁笛下天来，拟借重湖为酒杯。珍珠落槽冰在碗，雪儿歌唇玉奴板。天边一任乌轮西，拂尘扫石题复题。鸾俦凤侣随蝶使，烂熳芳游日三四。醉挥彩笔扫云笺，试写神游八极篇。
苏武归朝图
作者：丘浚
朝代：明

茂陵烟树碧萧疏，白首生还志不渝。面目依稀犹似昔，节旄零落巳无馀。归期不待羝生乳，远信真成雁寄书。颇有幽怀忘未得，梦魂时或到穹庐。
菩萨蛮
作者：丘浚
朝代：明
体裁：词

销魂别处何寥寂，感情含思愁生极。倦睡困方深，更阑夜正沈。沈檀烧细炷，香冷帏空处。寒光月影斜，横透碧窗纱。
蝉听轩为常州谢同知题
作者：丘浚
朝代：明

世间何物声最清，秋高嘒嘒寒蝉鸣。常州别驾日无事，公馀徙倚轩前听。物声妙与人心合，声入心通无限乐。鼓吹何须两部蛙，凄清绝似三更鹤。初闻一声如拨弦，含商转羽如有言。一声未已一声续，千声万声断复连。夕阳欲下雨初霁，树影不摇风细细。奏出千腔雅乐声，带得九秋玄露气。有如伯牙鼓瑶琴，钟期听音知其心。又如南郭闻天籁，至理在心不在音。天机气到自然应，隐几坐忘真听瑩。承蜩手与此耳同，用志不分神乃定。忽然飞去君不知，目中彷佛常垂緌。声残响绝寂无有，但见委蜕黏高枝。
蝉听轩为常州谢同知题
作者：丘浚
朝代：明
体裁：古风

世间何物声最清，秋高嘒嘒寒蝉鸣。常州别驾日无事，公馀徙倚轩前听。物声妙与人心合，声入心通无限乐。鼓吹何须两部蛙，凄清绝似三更鹤。初闻一声如拨弦，含商转羽如有言。一声未已一声续，千声万声断复连。夕阳欲下雨初霁，树影不摇风细细。奏出千腔雅乐声，带得九秋玄露气。有如伯牙鼓瑶琴，钟期听音知其心。又如南郭闻天籁，至理在心不在音。天机气到自然应，隐几坐忘真听莹。承蜩手与此耳同，用志不分神乃定。忽然飞去君不知，目中彷佛常垂緌。声残响绝寂无有，但见委蜕黏高枝。
行不得也哥哥
作者：丘浚
朝代：明

行不得也哥哥，十八滩头乱石多。东去入闽南去广，溪流湍驶岭嵯峨。行不得也哥哥。
行路难
作者：丘浚
朝代：明

蜀道难，难于上青天。蜀道易，易于履平地。行路难，不在水，不在山，只在人情反覆间。
读东坡诗
作者：丘浚
朝代：明

东坡居士真天人，文章豪迈如有神。光燄岂但长万丈，笔端真可干千钧。万斛源泉随地滚，玉盘明珠无定准。虢国夫人控五骢，淡扫蛾眉却胭粉。风霆熻歘一时来，须臾雨霁烟云开。虹收电戢星斗烂，一天明月光昭回。此翁落落不可得，谪仙少陵乃其匹。小儿淮海秦少游，大儿豫章黄鲁直。前生自是永禅师，后学宜称韩退之。玉堂金莲不足贵，罗浮琼海真瑰奇。谁云赋诗不中和，馀子碌碌真么䯢。眉山至今草木枯，五百年来生一个。海南遗迹有双泉，我家依约双泉边。双泉湮没不可见，山城落日生云烟。
谒文丞相庙用老杜蜀相韵
作者：丘浚
朝代：明

泮宫西畔偶来寻，香火祠前气肃森。柴市阴霾存积恨，崖门惊浪鼓哀音。更无地滴包胥泪，秖有天知豫让心。我为纲常连下拜，清风飒飒袭衣襟。
谢送木瓜
作者：丘浚
朝代：明

经霜著雨玉枝疏，除却宣城总不如。久入神农为药品，曾从孔子见苞苴。味涵玉液酸仍涩，囊蹙金砂实不虚。深感故人相赠与，此情何以报琼琚。
谩成
作者：丘浚
朝代：明
体裁：古风

夕阳昨阴翳，朝阳还继升。万物被辉耀，炎光正荧荧。浮云起咫尺，白昼仍冥冥。世无驻景戈，空怀百尺绳。
赤壁图
作者：丘浚
朝代：明

鸟林赤壁江东注，千载曹刘争战处。黄州迁客雪堂成，水落山高天薄暮。扁舟一叶溯流光，洞箫吹月鹤横江。自从两赋留传后，世人不复谈周郎。
踏莎行·春日会友人梁氏园游赏
作者：丘浚
朝代：明

鹭破青林，凫分碧藻。江村景致天然好。一尘不到万缘空，人生只合闲中老。古树巢云，落花绣草。四山弦管啼幽鸟。醉来白眼望青天，人间别有乾坤小。
辛未岁过扬州怀古
作者：丘浚
朝代：明

秋风归棹倚芜城，一片闲情对月明。锦缆起鸥伤往事，青钱跨鹤笑狂生。吴公塘路巳陈迹，后主观花空有名。欲访平山旧阑槛，有无山色暮云横。
过会通河有感
作者：丘浚
朝代：明

清江浦上临清闸，箫鼓丛祠饱馂余。几度会通桥上过，更无人说宋尚书。
过会通河有感
作者：丘浚
朝代：明
体裁：七言绝句

清江浦上临清闸，萧鼓丛祠饱馂馀。几度会通桥上过，更无人说宋尚书。
过友人园居
作者：丘浚
朝代：明

爱此林泉胜，载酒时来过。芳树发春华，方池激清波。嘉鱼争出跃，好鸟鸣相和。天气既巳暄，景物亦巳多。主人雅好客，相对酣且歌。歌竟各叹息，人生能几何。
过峡山飞来寺
作者：丘浚
朝代：明

三过飞来寺，今朝始一登。恍疑山是客，顿悟我曾僧。钟响出幽壑，猿声啼古藤。本无来与去，明日问南能。
过旧游处有怀袁秉中
作者：丘浚
朝代：明

昔年曾向此中游，把酒谈诗夜未休。别后交游云四散，閒中岁月水东流。哀弦凄断声难续，醉墨淋漓迹尚留。却恐邻家更吹笛，老怀哀飒不禁秋。
过某氏园亭有感
作者：丘浚
朝代：明

危墙荐棘锁重关，不许游人取次攀。一夜西风零落尽，牛羊成队下空山。
过梅关题张丞相庙
作者：丘浚
朝代：明

平生梦想曲江公，五百年来间气钟。行客不知经世业，往来惟羡道傍松。
过沛县吊张克勤
作者：丘浚
朝代：明

青山迢递绿芜深，欲吊孤坟何处寻。万里游魂今古恨，百年交谊死生心。云霄竟折升天翼，文彩空馀掷地金。几度泗河河上过，悲风凄惨动哀吟。
迎曾彦复大魁联
作者：丘浚
朝代：明
体裁：联

江右贤科，十回虎榜魁天下：西昌文运，三应龙洲过县前。
运筹亭为韩都御史题
作者：丘浚
朝代：明

五岭中间数仞亭，海云山月总关情。三千稷下诸姜客，十万胸中小范兵。谈笑巳看功业就，指麾能使鬼神惊。先忧后乐平生志，须仗忠贞答圣明。
送人入蜀
作者：丘浚
朝代：明

嗟君万里去，孤棹下云安。地湿天常漏，时清道不难。江流春泛雪，滩石午生寒。如过临邛令，琴心莫浪弹。
送人游岭南
作者：丘浚
朝代：明

君行是我来时路，赠别因思旧所游。绿柳春风巢翡翠，碧芜寒雨叫钩辀。三冬气暖人挥扇，八月天清蜃结楼。风度祠前拜唐相，为言早晚便归休。
送伍天锡
作者：丘浚
朝代：明

天锡棹头歌且吁，拔剑斫地呼乌乌。酒酣兴逸双耳热，仰天举手长卢胡。斯人岂是哙等伍，磊磊落落非凡夫。濠梁五车不足读，取黄配白羞拘拘。长江一泻千万里，云涛变幻时有无。邓林掀天白日动，春风著物枯槁苏。丈夫卓荦有如此，置身合在承明庐。年来一掷金注拙，日光五色成模糊。无人为荐阿房五，举世空仰灵光孤。一朝得系圣贤籍，携经载道之荆湖。渠渠高堂据中席，诜诜英俊趋座隅。钩玄纂要说道义，巍冠大带谈唐虞。名教由来有真乐，功名富贵皆土苴。范金合土无踌躇，不须北望生郁纡。
送冯副使士定之广东宪台
作者：丘浚
朝代：明

百雉层城雁翅开，阴阴古柏拥霜台。登台正好频西望，千里荒烟接野莱。春风不到海边天，喜见皇皇使节鲜。料得吴儿心似铁，不妨多饮石门泉。家在天南地尽头，白云归处海悠悠。君行是我家居处，莫谩逢人叹远游。
送冯副使士定之广东宪台·其一
作者：丘浚
朝代：明

百雉层城雁翅开，阴阴古柏拥霜台。登台正好频西望，千里荒烟接野莱。
送冯副使士定之广东宪台·其三
作者：丘浚
朝代：明

家在天南地尽头，白云归处海悠悠。君行是我家居处，莫谩逢人叹远游。
送冯副使士定之广东宪台·其二
作者：丘浚
朝代：明

春风不到海边天，喜见皇皇使节鲜。料得吴儿心似铁，不妨多饮石门泉。
送刘绍和还南京
作者：丘浚
朝代：明

交游遍寰宇，契合无几人。骎骎入老境，落落星在晨。鼎鼎百年间，会晤能几旬。况复限区域，世务萦其身。久别喜相见，见疏情转亲。俄顷又复去，宁不含酸辛。缅怀古贤哲，未必生同辰。道同心自契，千里如比邻。溶溶天上月，湛湛空中云。举目即见之，光景常如新。
送友人涂景旻下第归五羊
作者：丘浚
朝代：明

晓日都门道，春风酒一杯。为怜君独去，却忆我同来。杨柳春堪折，芙蓉秋始开。临岐凝望邈，目断越王台。
送吴克恢南归因柬王用先生
作者：丘浚
朝代：明

话别匆匆欲去迟，送归因忆别来时。平安有信因君寄，窃禄无能报母慈。风雨十年多旧约，云霄万里更深期。寄声为问王夫子，何日相逢慰所思。
送吴旦赴南康文学
作者：丘浚
朝代：明
体裁：古风

匡庐古名邦，山水多幽胜。香炉生紫烟，彭蠡涵明镜。民淳风俗古，地僻嚣尘静。昔贤过化处，草木皆可敬。横经讲道馀，无事一游泳。游泳何所适，白鹿有遗基。近闻乡先达，起废重构之。突兀有新宇，剥落多古碑。千载紫阳翁，垂训留明规。古称敩学半，曰此以为师。勖哉毋自画，贤圣皆人为。
送嘉禾伍公矩归桂林兼问讯海盐张靖之
作者：丘浚
朝代：明

平生故人伍公矩，少年学文今学武。胸中豪气老更豪，境变情迁宁少沮。酒酣耳热歌乌乌，手执如意击玉壶。兴来拔剑为我舞，电光熻欻云披敷。仰天大噱向人语，顾侬岂是哙等伍。笔端一万丈虹霓，胸次三千岁今古。忆年二十三十时，风中快鹘囊中锥。广寒紫桂白手斫，滇池绿骏赤脚骑。奉天殿下丹墀底，顷刻云烟生满纸。琼林宴罢马如飞，一辔穿花三十里。功名富贵皆等闲，致身承明殊不难。觅得一州如斗大，又被秋风摧紫兰。瑶篸玉笋山如画，静荷韬钤意閒暇。尧山祠下拜放勋，干羽两阶祈日化。绛灌之武隋陆文，今人未必下古人。长筹入手一运转，溪山失险鬼不神。李广数奇颜驷老，韬弓束书遵旧道。英雄回首即神仙，忙处人多閒处少。青天浩荡云渺茫，吴山高兮粤水长。南归若见张给事，引杯烧烛歌我送行章。我亦头颅如雪白，每忆故人心恻恻。明当归棹过嘉兴，看剑检书话畴昔。
送尚宝凌卿使交南
作者：丘浚
朝代：明

旭日初升万国明，钿函玉札下南溟。符台自昔瞻卿月，远道于今望使星。老树古香生桂蠹，乱山残雨带龙腥。兹行万里真奇绝，好把新诗纪所经。
送广东夏廉宪
作者：丘浚
朝代：明

当宁念远氓，涂炭日以极。诏柬在廷臣，往振风纪职。佥曰御史某，秉德刚且直。属耳按江右，风声甚煇赫。兵政既以举，吏弊亦以革。谣言闻远近，公论推第一。无如斯人可，拜手答明敕。天子曰命哉，超授三品秩。天语重丁宁，纶命光舄奕。百僚无间言，相见咸唶唶。而我岭南人，喜幸倍千百。预为乡人喜，从此得苏息。特恩许乘传，陛辞行有日。走也官禁近，早有半面识。中心久有怀，临分忍缄默。聊为陈本末，幸与垂采择。惟兹东广地，富丽自古昔。秦初巳内附，汉后益广斥。东西数千里，十郡六十邑。卫所错其间，小大五十七。忆昔全盛时，承平久宁谧。家家有盖藏，人人各安适。土著少流徙，世业足资给。士族尚诗礼，农家务耕织。先期输赋税，俛首供力役。民不受箠楚，兵不识锋镝。行旅不赍粮，远出不待吉。昏夜绝剽窃，歉岁无行乞。况复天气暄，地利多所获。三冬著苧衣，五月收新植。山畬少污莱，水田有潮汐。舟游泛沧茫，火种烧屴崱。晓包趁墟饭，晴著登山屐。海错富蚌蚬，家畜剩豚鴄。文木生山林，珍货来番舶。荔奴然火树，橘柚垂金实。间右食素封，田圃盛嘉植。爱身宁破产，终讼羞珥笔。遐迩总安恬，公私举丰殖。溯彼廿年前，长吏恣胸臆。厚利动其中，甘言诱其侧。欺彼民柔愚，藐兹地遐僻。遂决礼义防，大肆搏噬力。把臂褫其衣，抉口夺之食。溪壑填不满，气燄扑难熄。上下相师成，前后递沿袭。岂云无鹰鹯，方自为蟊螣。天门远万里，无地诉冤抑。致令仁厚性，化作凶险质。弄兵潢池中，延息苟旦夕。外邪寻即除，中虚遂成疾。蠢兹洞中猺，窥伺乘间隙。始惟掠近地，稍稍出复匿。迹彼素脆愞，顿异戎与貊。制伏本非艰，而我狃安逸。武冑耻言兵，文吏讳申贼。纵虎出薄林，延鬼入居宅。路有横草虞，关无一夫扼。长驱捲村落，乘夜盗城壁。岂彼智有馀，乃我法不立。岁岁转猖披，边境遭轥轹。胁从日渐多，徒类日增益。居民就流散，人烟渺萧瑟。巳身不自恤，何暇问家室。田芜乏犊耕，井渫无人汲。万家春草青，一望秋地赤。禾麻种殆绝，鸡犬声亦寂。昏雨鬼火青，凉月死骨白。内地幸苟免，因之困供亿。相扇咸弗靖，濡沬聊戢戢。方今尧舜朝，大臣总皋稷。万国俱时雍，一方独艰阨。九重赫然怒，遣将捣其？。天道信好还，王师本无敌。鼎鱼姑假喘，穴蚁难藏迹。行当见扫平，腥秽永荡涤。却愁火燃冈，罔辨玉与石。差尔岭徼人，罹此殊可惜。贾父来每晚，谢令去不亟。由来非一朝，往者何嗟及。幸兹天日开，光景方昭熠。草木回生意，山川增秀色。福星离紫垣，甘雨随舟轼。指日下须江，持节镇南国。先声一以闻，父老欢以泣。迎拜古道旁，应以手加额。愿言明使君，代天布仁德。为我招残魂，为我肉枯骼。为我作保障，为我剪荆棘。为我开喉吻，为我插羽翼。医我眼前疮，除我腹中？。我寒衣以裘，我饥食以粒。生者受我廛，死者与我椑。一夫或失所，孰非使君责。使君今巳行，行行去须急。齐民正倒悬，异类尚反仄。如病望医师，如旱望雨泽。寄声报吾人，此公古难得。瘴海行将清，贪泉不能惑。伫看凋弊区，复作全盛域。
送广东夏廉宪
作者：丘浚
朝代：明
体裁：古风

当宁念远氓，涂炭日以极。诏柬在廷臣，往振风纪职。佥曰御史某，秉德刚且直。属耳按江右，风声甚煇赫。兵政既以举，吏弊亦以革。谣言闻远近，公论推第一。无如斯人可，拜手答明敕。天子曰命哉，超授三品秩。天语重丁宁，纶命光舄奕。百僚无间言，相见咸唶唶。而我岭南人，喜幸倍千百。预为乡人喜，从此得苏息。特恩许乘传，陛辞行有日。走也官禁近，早有半面识。中心久有怀，临分忍缄默。聊为陈本末，幸与垂采择。惟兹东广地，富丽自古昔。秦初巳内附，汉后益广斥。东西数千里，十郡六十邑。卫所错其间，小大五十七。忆昔全盛时，承平久宁谧。家家有盖藏，人人各安适。土著少流徙，世业足资给。士族尚诗礼，农家务耕织。先期输赋税，俛首供力役。民不受箠楚，兵不识锋镝。行旅不赍粮，远出不待吉。昏夜绝剽窃，歉岁无行乞。况复天气暄，地利多所获。三冬著苧衣，五月收新植。山畬少污莱，水田有潮汐。舟游泛沧茫，火种烧屴崱。晓包趁墟饭，晴著登山屐。海错富蚌蚬，家畜剩豚鴄。文木生山林，珍货来番舶。荔奴然火树，橘柚垂金实。间右食素封，田圃盛嘉植。爱身宁破产，终讼羞珥笔。遐迩总安恬，公私举丰殖。溯彼廿年前，长吏恣胸臆。厚利动其中，甘言诱其侧。欺彼民柔愚，藐兹地遐僻。遂决礼义防，大肆搏噬力。把臂褫其衣，抉口夺之食。溪壑填不满，气燄扑难熄。上下相师成，前后递沿袭。岂云无鹰鹯，方自为蟊螣。天门远万里，无地诉冤抑。致令仁厚性，化作凶险质。弄兵潢池中，延息苟旦夕。外邪寻即除，中虚遂成疾。蠢兹洞中猺，窥伺乘间隙。始惟掠近地，稍稍出复匿。迹彼素脆愞，顿异戎与貊。制伏本非艰，而我狃安逸。武冑耻言兵，文吏讳申贼。纵虎出薄林，延鬼入居宅。路有横草虞，关无一夫扼。长驱捲村落，乘夜盗城壁。岂彼智有馀，乃我法不立。岁岁转猖披，边境遭轥轹。胁从日渐多，徒类日增益。居民就流散，人烟渺萧瑟。巳身不自恤，何暇问家室。田芜乏犊耕，井渫无人汲。万家春草青，一望秋地赤。禾麻种殆绝，鸡犬声亦寂。昏雨鬼火青，凉月死骨白。内地幸苟免，因之困供亿。相扇咸弗靖，濡沬聊戢戢。方今尧舜朝，大臣总皋稷。万国俱时雍，一方独艰阨。九重赫然怒，遣将捣其�。天道信好还，王师本无敌。鼎鱼姑假喘，穴蚁难藏迹。行当见扫平，腥秽永荡涤。却愁火燃冈，罔辨玉与石。差尔岭徼人，罹此殊可惜。贾父来每晚，谢令去不亟。由来非一朝，往者何嗟及。幸兹天日开，光景方昭熠。草木回生意，山川增秀色。福星离紫垣，甘雨随舟轼。指日下须江，持节镇南国。先声一以闻，父老欢以泣。迎拜古道旁，应以手加额。愿言明使君，代天布仁德。为我招残魂，为我肉枯骼。为我作保障，为我剪荆棘。为我开喉吻，为我插羽翼。医我眼前疮，除我腹中�。我寒衣以裘，我饥食以粒。生者受我廛，死者与我椑。一夫或失所，孰非使君责。使君今巳行，行行去须急。齐民正倒悬，异类尚反仄。如病望医师，如旱望雨泽。寄声报吾人，此公古难得。瘴海行将清，贪泉不能惑。伫看凋弊区，复作全盛域。
送张养正都宪巡抚宣府
作者：丘浚
朝代：明

清朝边钥付儒臣，坐倚韬钤护北门。帅阃得人重有范，将门生子果如孙。乌台宪度新威振，鸾掖文章旧价存。共喜禁中颇牧出，临分无惜醉芳尊。
送张城中书使朝鲜国
作者：丘浚
朝代：明
体裁：七言律诗

玉节煌煌照海东，羡君旌旆拂晴虹。凤麟瑞世人争睹，鱼鳖成桥道自通。天入玄菟低没鹘，江浮鸭绿澹蜚鸿。兹行喜从文章客，多少豪吟倡和同。
送张茂兰黄自立二同年回南京
作者：丘浚
朝代：明

前年棹鞅翰墨场，英雄三百齐翱翔。青云满眼多契合，就中最厚张与黄。二君英英气如虎，明目掀眉论今古。酒酣拂剑落霜花，兴发挥毫洒秋雨。今年同自江东来，我一见之心眼开。长鲸吸海海欲竭，巨灵擘山山为摧。摧山竭海悬河口，风云变化龙蛇走。盘古以来二百二十馀万年，一一成败兴亡如指手。相看一笑气味投，典衣沽酒镇日留。邻翁侍吏共惊讶，平日见我曾有此客不。此客何昂藏，此主大痴绝。牙关齘齘戛金声，口角霏霏洒琼屑。帝城春暖百花香，软红尘土飞悠扬。明朝马首向东去，燕云一碧天茫茫。燕云不断吴云起，两京相望四千里。桃叶渡头生碧波，清梦随君渡江水。
送朱忱之弟
作者：丘浚
朝代：明

南人不识重，况此北风吹。桑梓久违后，弟兄相见时。归云孤度影，老树短垂枝。一别又万里，重来未有期。
送李立之赴南京太常
作者：丘浚
朝代：明

奉常自古号清卿，君去南京分外清。案牍尽悬周典礼，官僚并列鲁诸生。函香每月朝钟阜，访古常时到冶城。却恨无由追骥尾，凤凰台上听箫声。
送杜侍御出宰英德
作者：丘浚
朝代：明

墨绶绾铜章，还乘下濑航。重沾新雨露，犹带旧风霜。官舍依山浅，溪流到海长。邑人遥为喜，令尹得张纲。
送梁叔方行人养病还岭南
作者：丘浚
朝代：明

使节行初返，君恩许暂还。聊为六月息，且得几年闲。白绕飞云舍，青连过海山。自怜家更远，临别忆乡关。
送樊景瞻河南大参
作者：丘浚
朝代：明

天光近处地蒲青，记得君王问贾生。谩向河南望河北，碧天凉露滴金茎。
送王给事中使交南
作者：丘浚
朝代：明

中原才子称华簪，万里翱翔快壮心。论俗好传司马檄，归装宁载尉陀金。川原辽邈荒唐县，父老依稀说汉音。莫过遗墟问前事，鹧鸪啼处乱山深。
送王给事中使占城
作者：丘浚
朝代：明

银汉清秋泛使槎，节旄晴拂海东霞。扶桑水接南溟阔，析木天遥北斗斜。鹢首冲风龙伯助，凤毛瑞世岛夷誇。皇明威德今无外，莫讳中朝第一家。
送画竹屈生
作者：丘浚
朝代：明

东风吹散漕河冰，旋买吴船载酒行。野树依依连故国，云山点点引归程。郢中谁和阳春曲，吴下多传子夜声。白首奉常无恙在，袜才应巳付乡生。
送祁至和郎中使高丽
作者：丘浚
朝代：明

鸾鹊天书五色裁，中原使者下天来。白山绿水玄菟境，玉佩琼琚绣虎才。绝域喜沾新雨露，远人惊见古樽罍。悬知不是乘槎客，肯带葡萄苜蓿回。
送董尚矩庶子颁诏朝鲜
作者：丘浚
朝代：明

天王出震纪新元，又值高皇建极年。诏使远从天上下，纶音遥向海东宣。四方专对诗三百，两月经行路五千。好为天朝全大体，篇章珍重莫轻传。
送蒋容卒业南雍
作者：丘浚
朝代：明

束书携剑去匆匆，此日真成点额龙。天意不孤清苦士，世间宁有辍耕农。春回南国鸿飞急，云满西郊雨气浓。莫谩相逢嗟未遇，秋江随处看芙蓉。
送蒲进士赴铅山县
作者：丘浚
朝代：明

科名进士重，仕宦宰邑难。羡尔英妙姿，致身青云端。牛刀初小试，遽尔涖剧繁。一朝谢师友，茕然吏民间。众目胥睊睊，万口哗以欢。寒者待我衣，饥者待我餐。晦者赖以明，郁者赖以宣。一身百责萃，事事来相关。所贵各当理，事妥民斯安。况当江闽交，孔道多往还。一事胡可苟，顷刻宁暂闲。时时怀隐忧，念念斯民艰。民乃吾子姓，财乃民肾肝。民身即我身，心肉何忍剜。圣朝待士厚，发策亲临轩。何以报国恩，民者君之天。爱民即爱君，慎勿忘斯言。
送谪宦者放还扬州
作者：丘浚
朝代：明

晓日都门道，西风酒一卮。几年悲玉后，万里赐环时。古水前朝寺，残花后土祠。淮南风景好，归去莫教迟。
送赵公子还蜀
作者：丘浚
朝代：明

柳花飞白缀征袍，击筑酣歌别思豪。老气逼人双剑古，好风送客一帆高。五湖烟水归程远，三峡云山入梦劳。别后相逢更何处，引杯烧烛谕龙韬。
送郑通判还襄阳
作者：丘浚
朝代：明

我昔游新河，君时犹未冠。有如金在镕，气燄巳光烂。京华再见之，风采殊旧观。青松既出壑，势愈凌霄汉。对庭违夙心，佐郡试新宦。政声如江潮，日日临堤岸。况当有事秋，一日百趣办。事机纷以沓，无不迎刃断。骥足虽可展，犹自困羁绊。去去宜努力，莫起贤劳叹。时方需异材，九重正宵旰。
送陈宗尧侍讲署南京院事
作者：丘浚
朝代：明

南北于今两玉堂，俨如东壁望文昌。趋朝暂免通门籍，视事荣看绾院章。竹汗消青春昼静，槐龙屯绿午阴凉。软红尘土长安道，还忆联镳傍苑墙。
送陈缉熙修撰使高丽
作者：丘浚
朝代：明

海上天风吹节旄，玉堂仙子锦宫袍。诏颁龙阙恩初下，诗到鸡林价倍高。万顷鳌金浮晓日，一江鸭绿涨秋涛。远夷未见熙朝凤，争看文章五色毛。
送韩敬夫下第因柬同志王璠
作者：丘浚
朝代：明
体裁：五言律诗

怜君失意去，一笑折垂杨。老剑閒霜锷，新诗重锦囊。人归盘谷远，山绕太行长。好学王摩诘，来薰汉殿香。
送顾廷瑞赴袁州太守
作者：丘浚
朝代：明

交朋落落苦无多，临老其如又别何。宾馆自应长寂寞，诗坛谁与共吟哦。江湖独往情难忍，冰雪相看鬓总皤。伫听嘉声来阙下，玉河还拟并鸣珂。
郊行口占
作者：丘浚
朝代：明

闲来策杖出城隈，信步徐徐踏翠苔。林下闻钟知寺近，溪边待渡喜舟来。一声清唳横江鹤，几点寒香映水梅。老我归来机事息，等閒鸥鸟莫相猜。
都下逢友人问讯
作者：丘浚
朝代：明

京国忽相见，苍茫问起居。如何三载别，不寄一行书。共讶鬓毛改，自怜生计疏。故人应笑我，未得赋归欤。
都城春日
作者：丘浚
朝代：明

宫阙巍峨紫气高，西山东去碧周遭。天晴鱼跃龙池藻，春老莺衔御苑桃。映日暖云流似水，浥尘香雨润如膏。太平有象寻常醉，不用携樽倒浊醪。
酹江月·和东坡韵题赤壁图
作者：丘浚
朝代：明

黄州迁客，意翩翩、不是风尘中物。一叶扁舟凌万顷，气盖乌林赤壁。孟德雄才，周郎妙算，到此俱销雪。横江一笑，眼中谁是英杰。一自两赋成来，山川胜槩，倍增辉发。鹤梦箫声随水去，只有声华难灭。静对新图，闲歌古句，竖起冲冠发。何时载酒，江心重溯流月。
酹江月·题情慰奚原启下第
作者：丘浚
朝代：明

佳人薄命，叹红粉、几多黄土。岂是老天浑不管，好恶随人自取。既赋娇容，又全慧性，却逍随凡苦。不平如此，问天天竟无语。可惜国色天香，随缘流落，飘泊今如许。借问繁华何处在，多少楼台歌舞。紫陌春游，绿窗晚绣，过客惊眉妩。人生失意，从来无问今古。
采莲曲
作者：丘浚
朝代：明

莲花红，莲叶碧。红似妾容妆，碧如妾裙色。轻红易落碧易衰，情人道来竟不来。停桡转棹日过午，藕丝断尽莲心苦。荷花香，荷叶长。红妆夺侬目，绿刺牵侬裳。纤纤玉手摇兰桨，傍叶看花恣游赏。须臾采得满船归，一曲清歌隔江响。采莲采莲难疗饥，不如采桑堪作衣。
采莲曲·其一
作者：丘浚
朝代：明

莲花红，莲叶碧。红似妾容妆，碧如妾裙色。轻红易落碧易衰，情人道来竟不来。停桡转棹日过午，藕丝断尽莲心苦。
采莲曲·其二
作者：丘浚
朝代：明

荷花香，荷叶长。红妆夺侬目，绿刺牵侬裳。纤纤玉手摇兰桨，傍叶看花恣游赏。须臾采得满船归，一曲清歌隔江响。采莲采莲难疗饥，不如采桑堪作衣。
重阳 其一 八日
作者：丘浚
朝代：明

满城风雨近重阳，篱菊含滋欲放香。明日阴晴殊未定，先时欢会又何伤。茱萸细看今还健，竹叶新醅且预尝。幸免催租人败兴，不妨连日醉壶觞。
重阳 其三 十日
作者：丘浚
朝代：明

满城风雨送重阳，不独蜂愁蝶巳忙。乘兴还来联断句，开怀重与尽馀觞。须知佳节难常遇，未必寒花遽减香。笑杀牛山垂泪客，逢时不乐却悲伤。
重阳 其二 九日
作者：丘浚
朝代：明

满城风雨作重阳，篱菊滋滋湿更香。不用登高狂落帽，正须开口笑传觞。村醪彷佛宜城酝，田舍依稀崔氏庄。乘兴尽欢同一醉，明年谁在又谁亡。
重阳·八日
作者：丘浚
朝代：明

满城风雨近重阳，篱菊含滋欲放香。明日阴晴殊未定，先时欢会又何伤。茱萸细看今还健，竹叶新醅且预尝。幸免催租人败兴，不妨连日醉壶觞。满城风雨作重阳，篱菊滋滋湿更香。不用登高狂落帽，正须开口笑传觞。村醪彷佛宜城酝，田舍依稀崔氏庄。乘兴尽欢同一醉，明年谁在又谁亡。满城风雨送重阳，不独蜂愁蝶巳忙。乘兴还来联断句，开怀重与尽馀觞。须知佳节难常遇，未必寒花遽减香。笑杀牛山垂泪客，逢时不乐却悲伤。
金陵即事
作者：丘浚
朝代：明

六朝城阙久蒿莱，紫盖黄旂帝运开。鳷鹊漏传云外观，凤凰箫奏月中台。千山峰势连吴远，万里江流自蜀来。此日金陵非昔比，子山词赋莫兴哀。
闲居杂咏
作者：丘浚
朝代：明

鼎鼎百年间，谁人未老闲。古心惟自得，尘事少相关。风定一花落，帘开双燕还。箪瓢随处有，不是故希颜。
闺愁
作者：丘浚
朝代：明

岁暮风霜劲，路长山水多。闻郎驾船去，愿作楚江波。
闻人说海北事有感
作者：丘浚
朝代：明

四海平宁独乱离，转头巳是十年期。兽蹄旁午侵城郭，燕垒纵横傍树枝。远客归来前路失，遗民假息故城危。荒郊白骨宵飞燐，风雨啾啾正怨谁。
除夕
作者：丘浚
朝代：明

岁去何劳守，春来不用追。明朝想今夕，便是隔年期。岁月添中减，人情黠处痴。元正与除夜，相去几多时。
集唐句送魏孔渊御史谪判潼川
作者：丘浚
朝代：明

鸣玉朝来散紫宸，凤楼回首落花频。鹓鸿得路争先翥，鹦鹉才高却累身。直以疏慵招物议，不趋权势正因循。只因宋玉闲唇吻，自保曾参不杀人。谩说简书惟物役，犹将谈笑出风尘。眼前好恶那能定，梦里输赢总未真。芳草有情皆碍马，江湖何处不通津。长空淡淡飞鸟灭，客舍青青柳色新。东涧水流西涧水，锦江春似曲江春。长沙不久留才子，莫厌伤多酒入唇。
雨中有怀
作者：丘浚
朝代：明

风雨昼冥冥，闲愁不自宁。只宜长日醉，何可片时醒。花落隔帘数，鸟啼攲枕听。愿言头蚤白，归去候农星。
题傅岩图
作者：丘浚
朝代：明

何事君王感梦频，骑箕天上有星辰。自从版筑形求后，惟见丹青画美人。
题友人陈汝谐璞墩
作者：丘浚
朝代：明

昔君筑墩当近林，种桐十载期制琴。今君筑墩向远壑，移石千山期得璞。晨昏来往两墩间，功名富贵皆等闲。有时哦诗石上坐，有时拂轸桐阴弹。凤凰枝老秋萧索，却傍云根事耕凿。琅玗个个拂云长，玉屑霏霏逐风落。一溪流碧弯半璜，泉声琮琤鸣佩珰。山含辉兮木含润，人言此地如昆冈。琼枝奇树罗阶砌，夜深疑有白虹气。蓝田餐法曾试无，北平种子应生未。我家城西君城东，梯云石磴远相通。别来茫茫隔烟海，置身远在群玉峰。何时对子卢胡笑，把酒同烧磊磈胸。
题古康三洲岩寄京中同志
作者：丘浚
朝代：明
体裁：古风

群山势巃□，一穴空谽谺。滴乳成物象，峭壁绣藓花。土鼓有函音，丹灶无遗砂。谁云蓬莱洲，此名殊不嘉。我来恣清赏，疑是古仙家。惜哉奇绝景，落此穷海涯。模写不能尽，述语人谓誇。凤池文彩客，刷羽期餐霞。
题墨梅
作者：丘浚
朝代：明

老龙半夜飞下天，蜿蜒斜立瑶阶里。玉鳞万点一齐开，凝云不流月如水。
题寄南华寺
作者：丘浚
朝代：明

达摩传得藕丝衫，浮海东来到岭南。人向西回法东转，曹溪溪上建伽蓝。佛法兴从汉永明，始传四十二章经。当时未有禅和子，纵有花开子未成。红梅过去到黄梅，正遇昙花五叶开。当日传衣从此去，又从此处转回来。
题寄南华寺·其一
作者：丘浚
朝代：明

达摩传得藕丝衫，浮海东来到岭南。人向西回法东转，曹溪溪上建伽蓝。
题寄南华寺·其三
作者：丘浚
朝代：明

红梅过去到黄梅，正遇昙花五叶开。当日传衣从此去，又从此处转回来。
题寄南华寺·其二
作者：丘浚
朝代：明

佛法兴从汉永明，始传四十二章经。当时未有禅和子，纵有花开子未成。
题小景
作者：丘浚
朝代：明

石桥流碧水潺湲，千树桃花万叠山。谩道仙家有灵药，看来终不似人间。
题山水
作者：丘浚
朝代：明

山色空濛树色深，人家住傍碧溪浔。半江月照天在水，五月风来秋满林。遁世独输高士隐，披图因见昔贤心。人间何处有此景，我欲因之寄越吟。
题山水
作者：丘浚
朝代：明

我本山中人，老作朝中客。玉阙金门非不恋，碧水丹丘也须忆。每当骑马想牵牛，几听鸣銮思棹讴。梦魂不怕江山远，夜夜飞归海上洲。欲归未归止惆怅，偶见新图心悒怏。恍如去国见似人，阒若逃空闻足响。上题一尘不到处，境静人閒多雅趣。彷佛疑为旧所居，分明似识曾行路。记得山中睡起时，倚阁停云有所思。忽然来我平生友，心欲急见嫌舟迟。图中便是心中意，风流画史何多致。半幅轻绡万里思，无乃笔端能缩地。对此融心神，居然念乡曲。江上愁心千叠山，云间遁迹三间屋。忆年十五心尚孩，十八年前曾梦木。木巳合抱孩白头，某山某水何日重钓游。尔时江村竹屋下，却望红云在天际，漂渺五城十二楼。
题山水图
作者：丘浚
朝代：明

昔年栖迹云林下，举头见山不见画。如今置身朝市间，开眼见画如见山。山耶画耶孰真假，具眼之人世间寡。景当好处背起楼，趣到佳时急驱马。居山不见山中佳，厌饫林壑轻烟霞。一朝别山出城市，黑风黄日昏尘沙。广庭曲巷通幽处，垒石栽花脩胜具。眼中彷佛虽逼真，毕竟人为靡天趣。回思旧隐隔世间，欲一见之千万难。残缣断素才尺咫，倾囊倒箧不复悭。君从何处得此幅，千里云山数间屋。远山淡淡横翠眉，近山亭亭削青玉。山头处处飞白云，树头树尾晴轮囷。平林忽断天光露，暝色遥连雨气昏。苍苔白石羊肠路，平麓盘盘几家住。就中老人华阳巾，手把琼芝滴清露。山光水色相渺绵，渔舟泛月江吞天。长风浩浩起天末，高堂白日生云烟。兴来却忆竹鹤老，见画何如见山好。人生即景须尽欢，寻仙何必蓬莱岛。
题希夷长睡图
作者：丘浚
朝代：明

坠驴一笑便归山，衾枕乾坤分外宽。一汴二杭闽又广，依然春梦未曾阑。
题扇面小景寄乡友
作者：丘浚
朝代：明

远树平连野，微云低度山。黄龙青雀舰，不似钓舟闲。
题李将军四时行乐图 其一 春游细柳
作者：丘浚
朝代：明

日华淡淡云阴薄，兵卫森森拥铃阁。旌旗不动柳风轻，剑戟无声花雨落。将军新试越罗衣，两袖春风拂地垂。阅遍三军超距乐，晚凉乘兴咏歌归。
题李将军四时行乐图 其三 秋郊挟弹
作者：丘浚
朝代：明

霜梁枫林秋气肃，潦水收痕山露骨。苍鸠一夜化为鹰，百鸟含羞傍林麓。将军小队出西郊，金环压辔青骢骄。霹雳一声军吏贺，半空云外落双雕。
题李将军四时行乐图 其二 夏坐松林
作者：丘浚
朝代：明

松风流响团凉影，翠薄翻空火云令。一军无事枕戈眠，万马不嘶清昼永。将军燕坐凝清香，静对珠钤万虑忘。不用更挥诸葛羽，溶溶心月自生凉。
题李将军四时行乐图 其四 冬野行围
作者：丘浚
朝代：明

冻云不飞朔风直，野兽畏寒出还没。角弓鸣髇趁虫飞，霜锷吐芒惊鬼哭。将军自控五花骢，翩翩云骑争追从。射杀南山白额虎，碧油幢底夜论功。
题李将军四时行乐图·春游细柳
作者：丘浚
朝代：明

日华淡淡云阴薄，兵卫森森拥铃阁。旌旗不动柳风轻，剑戟无声花雨落。将军新试越罗衣，两袖春风拂地垂。阅遍三军超距乐，晚凉乘兴咏歌归。松风流响团凉影，翠薄翻空火云令。一军无事枕戈眠，万马不嘶清昼永。将军燕坐凝清香，静对珠钤万虑忘。不用更挥诸葛羽，溶溶心月自生凉。霜梁枫林秋气肃，潦水收痕山露骨。苍鸠一夜化为鹰，百鸟含羞傍林麓。将军小队出西郊，金环压辔青骢骄。霹雳一声军吏贺，半空云外落双雕。冻云不飞朔风直，野兽畏寒出还没。角弓鸣髇趁虫飞，霜锷吐芒惊鬼哭。将军自控五花骢，翩翩云骑争追从。射杀南山白额虎，碧油幢底夜论功。
题李都督虎
作者：丘浚
朝代：明

阴雨飕飕振林木，百兽魂飞草中伏。举首为旗尾作旌，白昼横行谁敢触。汝虎虽猛何如人，慎勿夜逢李将军。将军射石尚没羽，薄肉浅毛何足数。
题杨廷玉忠义
作者：丘浚
朝代：明

幽燕自古多奇士，勃勃胸中抱奇气。要留世上不朽名，羞见人间不平事。金台峨峨易水寒，相看意气何桓桓。君臣义大此身小，宁问鸿毛与泰山。荆生不还田生死，地气翻为时势使。西风吹散壮歌声，百鍊铿钢柔绕指。文皇建国来全燕，风声震地雷轰天。声名独出百王上，风气还回三代前。关西后裔范阳客，二十辞家侍君侧。出入勾陈太乙间，一片丹心皦如日。落落身无七尺长，忠肝义胆无他肠。前年持矛刺狂贼，去年上书论流氓。有劳不伐言皆应，四民安堵三边靖。丹心自结明主知，时时持节衔王命。禁庭之狱非等閒，生死都来掌握间。昨日九重亲锡命，三军百姓总开颜。好生恶杀天之道，圣主仁明法天造。杨君杨君听我歌，臣心尽处君恩报。
题松
作者：丘浚
朝代：明
体裁：古风

苍龙拿云欲上天，鳞甲飞动头崭然。碧风吹海翠涛涌，笙箫一派空中悬。深山大壑无人到，琥珀埋光免丝槁。家家束苇作檐楹，未必长材此中老。
题林以善画送王琚
作者：丘浚
朝代：明

近代翎毛谁最工，边家父子誇独步。羊城林氏虽晚出，笔势飘飘有天趣。仁智殿前退直时，虚窗盘礡窥天机。毛生点头墨卿舞，意气所至皆神奇。飞者自飞宿者宿，色形神气无不足。等闲尺素落人间，坐使山林在华屋。嗟嗟百鸟皆天生，结巢鷇哺方成形。胡为独夺造化妙，眼前倏忽飞且鸣。我从故人得此幅，每日朝回洗尘目。吾家外弟别我去，辍赠慇勤表衷曲。故乡南去更千岑，对此还思别意深。物类尚知相聚乐，矧伊人矣不如禽。
题画为萧考功作 其一 春景
作者：丘浚
朝代：明

爱此春山秀，微云淡悠悠。苍松俯深涧，翠筱媚清流。结屋者谁子，独占云山幽。抱琴循侧径，引领仍归舟。归舟天际来，何时经丹丘。丹丘多羽人，为问相见不。
题画为萧考功作 其二 夏景
作者：丘浚
朝代：明

入夏草木长，林壑迥幽雅。云际川光浮，石罅岩溜泻。谁当三伏中，高会江亭下。倚席和棹歌，纵目极平野。鸥波浩荡间，羡彼舟游者。临渊空有言，结网人何者。
题画为萧考功作·春景
作者：丘浚
朝代：明

爱此春山秀，微云淡悠悠。苍松俯深涧，翠筱媚清流。结屋者谁子，独占云山幽。抱琴循侧径，引领仍归舟。归舟天际来，何时经丹丘。丹丘多羽人，为问相见不。入夏草木长，林壑迥幽雅。云际川光浮，石罅岩溜泻。谁当三伏中，高会江亭下。倚席和棹歌，纵目极平野。鸥波浩荡间，羡彼舟游者。临渊空有言，结网人何者。
题程彦实尚书晴洲卷
作者：丘浚
朝代：明

举世昏昏梦里过，晴明时少晦时多。一生日月光中老，闲向沙头弄碧波。少居河北老江南，风月随身到处参。最是芳洲晴景好，泥融沙煖水光涵。一片溪山景最奇，空濛潋滟两皆宜。青天白日好归去，不待沾裳湿足时。
题程彦实尚书晴洲卷·其一
作者：丘浚
朝代：明

举世昏昏梦里过，晴明时少晦时多。一生日月光中老，闲向沙头弄碧波。
题程彦实尚书晴洲卷·其三
作者：丘浚
朝代：明

一片溪山景最奇，空濛潋滟两皆宜。青天白日好归去，不待沾裳湿足时。
题程彦实尚书晴洲卷·其二
作者：丘浚
朝代：明

少居河北老江南，风月随身到处参。最是芳洲晴景好，泥融沙煖水光涵。
题空上人方丈
作者：丘浚
朝代：明

地僻少风尘，僧居即隐沦。烟霞方外境，水月定中身。长日饭留寄，夕阳钟送人。他年如结社，还许醉相亲。
题童志昂都宪蚕丛图送其再使蜀
作者：丘浚
朝代：明
体裁：古风

蚕丛之国妖氛生，羽书杂遝来天庭。九重天子赫然怒，咨谁可使西南征。虎头将军攘臂起，怒发冲冠争裂眦。长鎗大剑置不问，朅来独运毛椎子。毛锥子，藏锋铓，贮云含雾飞电光。钢刀百鍊非不利，锐矛八尺空自长。螭坳当日曾簪白，衅血流丹今变赤。扪参历井扫欃枪，坐使岷峨回秀色。却笑汉家功业卑，临邛天子腾虚辞。唐蒙已通僰中道，呶呶笔舌将奚为。何如此日功尤伟，赤子弄兵潢池里。轻裘缓带笑指挥，曳白书功报天子。平地谁知有伏机，中山箧书终致疑。张婴就擒滕抚黜，古来往事多如斯。外境息来专内养，往古来今閒俯仰。边机事动问陈汤，枹鼓声闻起张敞。剑阁峨峨栈道连，高楼百尺仍筹边。君不见积功满千简上玄，英雄回首即神仙。
题竹送湖广汤佥宪
作者：丘浚
朝代：明
体裁：古风

古来脩竹何处多，鄠杜之间淇水阿。填河落烂竹官废，但见土岸流浑波。北风寂历南风起，千里飞青渡江水。潇湘两岸遥相连，斑斑尽染虞妃泪。鹈鴂鸣时草不芳，杜衡揭车总荒凉。独有此君不改色，挺挺植立如人长。颓云压头低复理，细雨斜风任梳洗。渭川岂但千户侯，孤竹谁云止二子。君今持节骚人乡，眼中所见皆鸾皇。清风明月有真境，写影何必劳玄香。平生爱竹应成癖，此日移植近霜柏。满堂秋色寒潇潇，一笑出门楚天碧。
题竹送高博士使高丽
作者：丘浚
朝代：明

青旌悬翠旄，龙竿缀凤尾。持出大明宫，摇摇向东指。气节横九秋，风声扬万里。坐使三韩人，快睹古君子。
题虞美人墓
作者：丘浚
朝代：明

自古英雄数霸王，喑呜叱咤万人亡。只消几句悲凄语，柔尽平生铁石肠。
鹧鸪天·江村
作者：丘浚
朝代：明

城阙峨峨禁籞重。梁家池馆闹春风。韶光尽在花畦畔，生意都来草径中。天广大，日从容。十分春色万枝红。醉中记得西杨语，莫待银蟾生海东。
赤壁矶阻雨
作者：丘海
朝代：明
体裁：五言律诗

风雨晚来急，长江生暮愁。乱云迷别浦，骇浪蹴孤舟。薄命常为客，羁怀不耐秋。天涯思无限，浩渺付沧洲。
横湖
作者：丘珊
朝代：明
体裁：七言绝句

湖自澄江一派分，湖波如练净无氛。行行雁落秋空影，书破羊家十幅裙。
一琴桥
作者：丘衍箕
朝代：明
体裁：五言律诗

水从岩际落，几折度桥阴。似此涓流意，居然太始音。凄清来远韵，和畅豁烦襟。谁解无弦曲，于兹会转深。
七峰耸翠
作者：丘衍箕
朝代：明
体裁：古风

亭亭七峰山，奇势两联络。初疑潜虬龙，再视鸾凤跃。群翠列高低，绘画亦莫若。融结太古初，不费神禹凿。老木参苍天，长松倚涧壑。岂无烂柯仙，石上看棋著。谈笑乾坤间，怡然遂所乐。
袍岭晴岚
作者：丘衍箕
朝代：明
体裁：古风

惟南有袍岭，郁乎其苍苍。上倚青冥阔，下俯溪流长。时雨既初歇，翠色染晴光。浮岚起绝顶，氤氲接大荒。变幻亦多状，云气同飞扬。安得羽两臂，凌虚以翱翔。直蹑层霄巅，吹笙引凤凰。
文如留馆中赋别
作者：丘谦之
朝代：明

回思往事怨蹉跎，复有新愁奈若何。清梦不缘神女苦，小词难得雪儿歌。隔窗雨逐流苏堕，落叶飞随翠簟多。若问此时留别意，双星七夕在银河。
王伯固邀游赤壁
作者：丘谦之
朝代：明
体裁：五言律诗

移尊寻径迹，鼓棹破江烟。感此浮云事，焉知赤壁年。渚风吹水立，山月入窗悬。一片凄凉色，无人不可怜。
挽安仁孝子吴汤生长歌
作者：丘象豫
朝代：明
体裁：古风

髫龄敦至性，孺慕可相期。大义炳天壤，稚幼匪所思。卓哉吴氏子，纯孝笃天姿。成童疗母疾，刲肉补亲肢。力学耽经史，时艰值乱离。猝焉寇警至，奉母潜郊陲。烽火环山邑，兵戈遍水湄。忽闻父陷贼，伯氏竞相随。曰我不往救，孝友肩者谁。真气鼓大勇，激烈发深悲。号呼争缚絷，视死甘如饴。捐躯请代父，融翂迹可追。别离惨万状，慷慨志不移。挺身蹈白刃，血泪溅征帷。魂魄光朝日，英风捲义旗。逆种无唯类，孝子有封貤。垄树荣幽旐，江风咽暮吹。百年昭简册，纶綍下彤墀。